Barnwyr 6 (BCN) - Bible Society\nBarnwyr 6 BCN\n1Gwnaeth yr Israeliaid yr hyn oedd ddrwg yng ngolwg yr ARGLWYDD, a rhoddodd yr ARGLWYDD hwy yn llaw Midian am saith mlynedd. 2Am fod Midian yn drech nag Israel paratôdd yr Israeliaid lochesau iddynt eu hunain yn y mynyddoedd, a hefyd ogofeydd a chaerau. 3Bob tro y byddai'r Israeliaid wedi hau, byddai Midian ac Amalec a'r dwyreinwyr yn dod ac yn ymosod arnynt; 4byddent yn gwersyllu yn eu herbyn ac yn distrywio cnwd y ddaear cyn belled â Gasa, heb adael unrhyw beth byw yn Israel, na dafad nac ych nac asyn. 5Pan ddoent hwy a'u hanifeiliaid a'u pebyll, yr oeddent mor niferus â locustiaid; nid oedd rhifo arnynt hwy na'u camelod pan ddoent i'r wlad i'w difrodi. 6Felly aeth Israel yn dlawd iawn o achos Midian; yna galwodd yr Israeliaid ar yr ARGLWYDD. 7Wedi iddynt alw ar yr ARGLWYDD o achos Midian, 8anfonodd yr ARGLWYDD broffwyd at yr Israeliaid, a dywedodd hwnnw wrthynt, “Fel hyn y dywed yr ARGLWYDD, Duw Israel: ‘Myfi a ddaeth â chwi i fyny o'r Aifft, a'ch rhyddhau o dŷ'r caethiwed; 9achubais chwi o law'r Eifftiaid a phawb oedd yn eich gormesu, a'u gyrru allan o'ch blaen, a rhoi eu tir ichwi. 10Dywedais wrthych: Myfi yw'r ARGLWYDD, eich Duw; peidiwch ag ofni duwiau'r Amoriaid yr ydych yn byw yn eu gwlad. Ond ni wrandawsoch arnaf.’ ”\n11Daeth angel yr ARGLWYDD ac eistedd dan y dderwen yn Offra, a oedd yn perthyn i Joas yr Abiesriad. Yr oedd ei fab, Gideon, yn dyrnu gwenith mewn gwinwryf, i'w guddio rhag Midian. 12Ymddangosodd angel yr ARGLWYDD iddo a dweud wrtho, “Y mae'r ARGLWYDD gyda thi, ŵr dewr.” 13Atebodd Gideon ef, “Ond, syr, os yw'r ARGLWYDD gyda ni, pam y mae hyn i gyd wedi digwydd inni? A phle mae ei holl ryfeddodau y soniodd ein hynafiaid amdanynt, a dweud wrthym, ‘Oni ddygodd yr ARGLWYDD ni i fyny o'r Aifft?’ 14Erbyn hyn y mae'r ARGLWYDD wedi'n gadael, a'n rhoi yng ngafael Midian.” Trodd angel6:14 Felly un llawysgrif a Groeg. TM heb angel. yr ARGLWYDD ato a dweud, “Dos, gyda'r nerth hwn sydd gennyt, a gwared Israel o afael Midian; onid wyf fi yn dy anfon?” 15Atebodd yntau, “Ond, syr, sut y gwaredaf fi Israel? Edrych, fy nhylwyth i yw'r gwannaf yn Manasse, a minnau yw'r distatlaf o'm teulu.” 16Yna dywedodd yr ARGLWYDD wrtho, “Yn sicr byddaf fi gyda thi, a byddi'n taro'r Midianiaid fel pe baent un gŵr.” 17Atebodd yntau, “Os cefais ffafr yn d'olwg, yna rho arwydd imi mai ti sy'n siarad â mi. 18Paid â mynd oddi yma cyn imi ddychwelyd atat a chyflwyno fy offrwm a'i osod o'th flaen.” Atebodd yntau, “Fe arhosaf nes iti ddod yn ôl.” 19Aeth Gideon a pharatoi myn gafr a phobi6:19 Tebygol. Hebraeg, ac effa. bara croyw o beilliaid. Gosododd y cig ar ddysgl a rhoi'r cawl mewn padell, a'u dwyn ato dan y dderwen, a'u cyflwyno. 20Yna dywedodd angel Duw wrtho, “Cymer y cig a'r bara croyw a'u rhoi ar y graig acw, a thywallt y cawl.” Gwnaeth hynny. 21Estynnodd angel yr ARGLWYDD flaen y ffon oedd yn ei law, a phan gyffyrddodd â'r cig a'r bara croyw, cododd tân o'r graig a'u llosgi; a diflannodd angel yr ARGLWYDD o'i olwg. 22Yna fe sylweddolodd Gideon mai angel yr ARGLWYDD oedd, a dywedodd, “Gwae fi, f'Arglwydd DDUW, am imi weld angel yr ARGLWYDD wyneb yn wyneb.” 23Ond dywedodd yr ARGLWYDD wrtho, “Heddwch iti; paid ag ofni, ni byddi farw.” 24Adeiladodd Gideon allor i'r ARGLWYDD yno a'i henwi Jehofa-shalom6:24 H.y., Y mae'r ARGLWYDD yn heddwch.. Y mae yn Offra Abieser hyd y dydd hwn.\n25Y noson honno dywedodd yr ARGLWYDD wrtho, “Cymer ych o eiddo dy dad, yr ail ych6:25 Cymh. Groeg. Hebraeg, Cymer ych y tarw… a'r ail ych., yr un seithmlwydd, a thyn i lawr yr allor i Baal sydd gan dy dad, a thor i lawr y pren Asera sydd yn ei hymyl. 26Adeilada allor briodol i'r ARGLWYDD dy Dduw ar ben y fangre hon; yna cymer yr ail ych a'i offrymu'n boethoffrwm ar goed yr Asera a dorraist i lawr.” 27Cymerodd Gideon ddeg o'i weision a gwnaeth fel yr oedd yr ARGLWYDD wedi dweud wrtho, ond gan fod arno ofn gwneud hynny liw dydd oherwydd ei deulu a phobl y ddinas, fe'i gwnaeth liw nos. 28Pan gododd pobl y ddinas yn gynnar yn y bore a gweld allor Baal wedi ei bwrw i lawr a'r pren Asera oedd yn ei hymyl wedi ei thorri, a'r ail ych wedi ei offrymu ar yr allor oedd wedi ei chodi, 29yna gofynnodd pawb i'w gilydd, “Pwy a wnaeth hyn?” Ar ôl chwilio a holi, dywedasant, “Gideon fab Joas sydd wedi gwneud hyn.” 30Yna dywedodd pobl y ddinas wrth Joas, “Tyrd â'th fab allan iddo gael marw, oherwydd y mae wedi bwrw i lawr allor Baal a thorri'r pren Asera oedd yn ei hymyl.” 31Ond meddai Joas wrth bawb oedd yn sefyll o'i gwmpas, “A ydych chwi am ddadlau achos Baal? A ydych chwi am ei achub ef? Rhoir pwy bynnag sy'n dadlau drosto i farwolaeth erbyn y bore. Os yw'n dduw, dadleued drosto'i hun am i rywun fwrw ei allor i lawr.” 32A'r diwrnod hwnnw galwyd Gideon yn Jerwbbaal—hynny yw, “Bydded i Baal ddadlau ag ef”—am iddo fwrw ei allor i lawr.\n33Daeth yr holl Midianiaid a'r Amaleciaid a'r dwyreinwyr ynghyd, a chroesi a gwersyllu yn nyffryn Jesreel. 34Disgynnodd ysbryd yr ARGLWYDD ar Gideon; chwythodd yntau'r utgorn a galw ar yr Abiesriaid i'w ddilyn. 35Anfonodd negeswyr drwy Manasse gyfan a galw arnynt hwythau hefyd i'w ddilyn. Yna anfonodd negeswyr drwy Aser, Sabulon a Nafftali, a daethant hwythau i'w cyfarfod. 36Dywedodd Gideon wrth Dduw, “Os wyt am waredu Israel drwy fy llaw i, fel yr addewaist, 37dyma fi'n gosod cnu o wlân ar y llawr dyrnu; os bydd gwlith ar y cnu yn unig, a'r llawr i gyd yn sych, yna byddaf yn gwybod y gwaredi Israel drwof fi, fel y dywedaist.” 38Felly y bu. Pan gododd fore trannoeth a hel y cnu at ei gilydd, gwasgodd ddigon o wlith ohono i lenwi ffiol â'r dŵr. 39Ond meddai Gideon wrth Dduw, “Paid â digio wrthyf os gofynnaf un peth arall; yr wyf am wneud un prawf arall â'r cnu: bydded y cnu'n unig yn sych, a gwlith ar y llawr i gyd.” 40Gwnaeth Duw hynny y noson honno, y cnu'n unig yn sych, a gwlith ar y llawr i gyd.


Gwobr Fusnes Flaenllaw I Ddau Fyfyriwr - Prifysgol Abertawe\nGwobr Fusnes Flaenllaw I Ddau Fyfyriwr\nMae dau fyfyriwr graddedig o'r Ysgol Reolaeth wedi cael eu rhestru yn rhestr Top 35 under 35: The top young business and professional men in Wales 2020 WalesOnline .\nMae'r anrhydedd hwn yn cydnabod y bobl ifanc ragorol sy'n cael effaith ym myd busnes ledled Cymru.\nMae Sam Gibson, a raddiodd gyda BSc mewn Rheoli Busnes bellach yn rheolwr-gyfarwyddwr Enjovia yng Nghasnewydd, sy'n helpu cwsmeriaid i werthu mwy o dalebau rhodd, tocynnau a nwyddau.\nMae'r busnes yn un pwrpasol i westai, sbas a bwytai er mwyn cynyddu refeniw. Mae Enjovia yn cynnig llwyfan personol a diogel lle gellir gwerthu talebau arian, sba, ciniawa, llety a phrofiadau eraill.Mae cleientiaid yn cynnwys cadeirydd clwb pêl-droed Dinas Caerdydd, Vincent Tan a'i ddiddordebau twristiaeth a lletygarwch ym Maleisia.\nLansiodd Joe Charman, a raddiodd gyda BSc mewn Rheoli Busnes hefyd, ei fusnes Pilot Plus yn Abertawe yn 16 oed. Graddiodd Jack eleni a bellach, bydd yn cymryd camau tuag at dyfu'r busnes, ar y cyd â'i bartner busnes, Jack Bengeyfield.\nMae Pilot Plus yn efelychu meysydd awyr y byd go iawn ar ffurf 3D ddigidol, â'r nod o hyfforddi peilotiaid.\nChwe blynedd ers lansio Pilot Plus, mae gan Mr Charman fwy na 4,000 o gwsmeriaid o bedwar ban byd, ac mae ei feddalwedd yn cael ei brynu gan ysgolion hedfan, peilotiaid masnachol a phobl sy'n dwlu ar hedfan ar draws y byd.\nYn siarad am lwyddiannau'r graddedigion neilltuol hyn, dywedodd Cyfarwyddwr Rhaglen y BSc mewn Rheoli Busnes, David Bolton:\n"Nid yn unig mae ein Rhaglenni Rheoli Busnes, a'r llwybr Mentergarwch ac Arloesedd yn benodol, yn galluogi myfyrwyr i ddysgu am entrepreneuriaeth a sgiliau entrepreneuraidd, maent hefyd yn eu galluogi i'w cymhwyso i amgylcheddau byd go iawn drwy ddechrau eu mentrau eu hunain neu drwy rymuso eraill drwy ein prosiect yn y flwyddyn olaf. Pleser yw gweld cynifer o'n myfyrwyr presennol a'n cyn-fyfyrwyr ardderchog yn gwneud mor dda."\nOs oes gennych chi ddiddordeb mewn astudio ar ein rhaglen Rheoli Busnes yn yr Ysgol Reolaeth, beth am archwilio ein cyrsiau nawr.\nMawrth 8 Rhagfyr 2020 10:11 GMT


Ewyllys da teulu lleol\nby Dylan Lewis 3/01/2018 | 10:12 0 Posted in Arall, Chwaraeon, Digwyddiadau, Pobl\nBedwyr ymhlith criw Bishop of Bedlam\nMae teulu lleol wedi bod yn weithgar iawn yn codi arian sylweddol tuag at elusennau yn y blynyddoedd diwethaf, ac yn parhau i wneud.\nMae Bedwyr Davies o Gwmann yn rhedeg busnes hyrwyddo’r gêm dartiau sef Bishop of Bedlam ac wedi codi dros £12,000 tuag at nifer fawr o elusennau dros bum mlynedd.\nYr elusennau a elwodd o ymdrechion Bishop of Bedlam oedd Prostate Cancer UK, Cancer Research UK, Diabetes UK, Ambiwlans Awyr Cymru, Multiple Sclorosis UK a maent newydd dechrau codi tuag at Cancr y Fron ar gyfer 2018. Gallwch gyfrannu ar dudalen JustGiving.\nTra mae ei wraig Nicola wedi bod yn rhedeg 30 ras ac wedi llwyddo i godi dros £3,500 tuag at Cancer Research UK. Gallwch gyfrannu ar ei thudalen JustGiving. Mae Nicola wedi rhedeg Marathon ychwanegol yn ddiweddar ac yn bwriadu rhedeg Ultra Marathon yn y Gwanwyn. Ras o 40 milltir. Tipyn o her!\nCafodd chwaer Bedwyr, sef Rhian sy’n byw ym Mhontypridd driniaeth am gancr dros ddeng mlynedd yn ôl, ac er mwyn dathlu degawd yn rhydd o gancr, mae wedi penderfynu ymgymryd â her Beicio West Coast Velindre. Bydd hi’n beicio 600km o San Francisco i Los Angeles ym mis Medi eleni.\nMae Rhian wedi codi dros £800 yn barod ac yn gofyn yn garedig am gefnogaeth drwy wefan MyDonate.\nDywedodd mam Bedwyr a Rhian, Yvonne Davies o Drefach “Rydym yn edmygu’r tri am ymdrechu i godi arian i’r elusennau yma sy’n ymwneud â chancr. Mae’n effeithio ar gymaint ohonom – naill a’i yn bersonol, yn deuluol neu drwy ffrindiau.\n“Defnyddir yr arian i gefnogi’r cleifion neu eu rhoi i waith ymchwil, – a fydd yn rhoi gobaith o wellhad llwyr o’r salwch yma, pa le bynnag y bydd yn dod i’r amlwg.”\nTeulu rhyfeddol felly, yn gweithio’n ddiflino er mwyn cynorthwyo achosion da teilwng iawn yn ein cymunedau, a chefnogaeth aruthrol iddynt gan ffrindiau, teuluoedd a chydnabod.\nPob dymuniad da iddynt gyda’r heriau eleni ac edrychwn ymlaen i ddarllen am y symiau terfynol a godir.


Cyfarfod y Tîm | Oxfam Cymru\nHome Cymru (Cymraeg) > Cyfarfod y Tîm\nYmunodd Kirsty â ni yn 2014. Cyn hynny roedd hi'n Ddirprwy Gyfarwyddwr yn y Sefydliad Materion Cymreig. Yn ogystal â bod yn gynghorydd lleol yng Nghaerdydd ers 2008, mae Kirsty wedi gwasanaethu fel aelod o'r cabinet ar gyfer Iechyd, Gofal Cymdeithasol a Lles. Yn 2010, cadeiriodd Kirsty Ymholiad Cyngor Caerdydd i Fasnachu at Ddibenion Camfanteisio Rhywiol, a hi hefyd oedd Cadeirydd Rhwydwaith Cydraddoldeb Menywod Cymru rhwng 2010 a 2014.\nFel Pennaeth Oxfam Cymru mae Kirsty yn arwain rhaglen flaengar sy'n ceisio mynd i'r afael â thlodi yng Nghymru. Mae Kirsty yn arwain gwaith polisi, eiriolaeth, ymgyrchoedd a chyfathrebu Oxfam Cymru, yn ogystal â'n gweithgareddau rhaglen. Mae Kirsty hefyd yn chwarae rhan flaenllaw o fewn Pwyllgor Argyfyngau Cymru. Gyda'i chefndir cryf mewn gwleidyddiaeth Gymreig a llywodraeth leol, daw Kirsty ac ymrwymiad cryf i gyfiawnder cymdeithasol i'w gwaith yn Oxfam Cymru, a hynny i ddileu tlodi a dioddefaint, yn lleol ac yn fyd-eang, gan wneud hyn yn ganolog i fywyd cyhoeddus a gwleidyddol yng Nghymru.\nMatt yw Rheolwr Ymgyrchoedd ac Eiriolaeth Oxfam Cymru. Mae'n sicrhau bod ein gwaith polisi yn cael effaith ar y bobl sy'n gwneud penderfyniadau yng Nghymru ac yn dal sylw'r cyhoedd. Cyn ymuno ac Oxfam roedd yn gweithio i'r elusen drafnidiaeth Sustrans Cymru, yng Nghymru - ble bu'n gweithio ar y ddeddf gyntaf yn y byd ar gerdded a beicio - ac ar lefel Brydeinig, ble bu'n sicrhau sylw yn y wasg ar gyfer adroddiad Tlodi Teithio'r elusen, gan gynnwys ymddangosiadau ar BBC Radio 5 Live a Sky News. Mae Matt hefyd wedi gweithio i un o AS y Democratiaid Rhyddfrydol, fel aelod allweddol o staff yn gyfrifol am reoli ymgyrch yn ystod yr Etholiad Cyffredinol yn 2010. Tu hwnt i oriau gwaith mae Matt yn hoffi gwylio chwaraeon, ac mae ganddo docyn tymor i wylio Southampton FC. Mae hefyd yn mwynhau peint neu ddau o gwrw gyda'i ffrindiau a gwneud sylwadau heriol ar Twitter.\nSwyddog Polisi ac Eiriolaeth\nMae Hayley yn gweithio'n rhan amser ac yn rhannu'r swydd gyda Rachel. Swydd Hayley yw sicrhau bod llais Oxfam yn cael ei glywed yng nghoridorau pwer Cymru, yn enwedig yn y Cynulliad Cenedlaethol. Mae Hayley yn ysgrifennu papurau polisi, yn cyfrannu tystiolaeth i bapurau ymchwil y llywodraeth ac yn ymestyn dylanwad ein partneriaid er mwyn creu newid positif, a gweithio gyda sefydliadau eraill er mwyn lobïo ar ddeddfwriaethau perthnasol sydd ar waith, er enghraifft Bil Llesiant Cenedlaethau'r Dyfodol.\nMae Rachel yn gweithio'n rhan amser ac yn rhannu'r rôl gyda Hayley . Fel swyddog polisi ac eiriolaeth mae Rachel yn gweithio i sicrhau llais Oxfam yng nghoridorau pwer Cymru, yn enwedig yn y Cynulliad Cenedlaethol. Mae Rachel yn ysgrifennu papurau polisi, yn cyfrannu tystiolaeth i ymchwiliadau, ac yn ehangu dylanwad ein partneriaid prosiect i sicrhau newid cadarnhaol. Cyn y rôl hon roedd Rachel yn gweithio i Brifysgolion Cymru , ac yn aelod o Fwrdd Ymddiriedolwyr Prifysgol Undeb Myfyrwyr De Cymru . Mae Rachel yn angerddol am Gaerdydd , ac arweiniodd ymgyrch i achub Gwesty'r Vulcan yng Nghaerdydd yn ddiweddar, sydd bellach yn cael ei hailadeiladu yn Amgueddfa Werin Cymru yn Sain Ffagan.\nSwyddog y Cyfryngau a Chyfathrebu\nMae Casia yn ceisio cael sylw positif i Oxfam ac Oxfam Cymru yn y wasg, gan hyrwyddo gwaith ac ymgyrchoedd Oxfam, ar y radio, teledu, mewn print ac ar y we. Mae Casia hefyd yn delio gyda holl ymholiadau'r wasg a'r mwyafrif o weithgaredd Oxfam Cymru ar y cyfryngau cymdeithasol. Mae Casia hefyd yn gyfrifol am gyfathrebu gyda chefnogwyr Oxfam Cymru ledled Cymru. Mae cefndir Casia yng ngwaith y wasg a threfnu digwyddiadau; arferai weithio i S4C, a chyn hynny i Llenyddiaeth Cymru, y sefydliad cenedlaethol sy'n gyfrifol am hyrwyddo a datblygu llenyddiaeth yng Nghymru.\nCynghorydd Addysg a Ieuenctid\nMae Vicky yn angerddol am gefnogi pobl ifanc i ddatblygu eu gwybodaeth, eu gwerthoedd a'u sgiliau fel bod modd iddynt weithredu a chyfrannu i greu byd gwell fel dinasyddion byd-eang gwybodus a grymus. Ymunodd Vicky ac Oxfam Cymru yn 2012. Mae ei swydd yn cynnwys cefnogi athrawon ac ysgolion yng Nghymru i gynnwys dysgu byd-eang fel rhan o addysg ehangach.\nRheolwr Cymorth Busnes a'r Swyddfa\nDechreuodd Wendy weithio i Oxfam yn 2003 ac ar hyn o bryd mae'n rhannu'r swydd Rheolwr Cymorth Busnes a'r Swyddfa yn Oxfam Cymru. Mae swydd Wendy yn cynnwys rheoli a gweinyddu systemau ariannol y swyddfa, systemau, cyfleusterau, stoc a swyddogaethau HR ynghyd a nifer o bethau eraill.\nMae Julie wedi gweithio i Oxfam ers dros 11 mlynedd, ac mae'n rhannu'r swydd Rheolwr Swyddfa gyda'i chydweithwraig, Wendy Morgans, a hynny yn y swyddfa yng Nghaerdydd. Mae swydd Julie yn cynnwys rheoli a gweinyddu systemau arianol y swyddfa, systemau, cyfleusterau, stoc a swyddogaethau HR ynghyd a nifer o bethau eraill. Mae Julie yn gweithio ar ddyddiau Mercher, Iau a Gwener.\nDechreuodd Vicky ar ei swydd fel Rheolwr Prosiect ym mis Mehefin 2015, a cyn hynny mae hi'n gweithio i Oxfam ers 2011 yn cyd-lynu dau brosiect â nifer o bartneriaid, yn cefnogi merched sy'n ceisio lloches (ffoaduriaid a cheiswyr lloches) ledled Cymru. Swydd Vicky yw datblygu rhaglen Oxfam yng Nghymru gan weithio gyda phartneriaid cyfredol a rhai newydd o nifer o sectorau er mwyn dod o hyd i ddatrysiadau parhaol i dlodi yng Nghymru, ynghyd â gweithio gyda chydweithwyr yn Lloegr a'r Alban i ddatblygu prosiectau ledled y DU.\nCydlynydd Prosiect Hyfforddi Bywoliaethau\nMae gan Antonina dros 27 mlynedd o brofiad o fewn y sector wirfoddol yng Nghymru, yn benodol ym maes allgau cymdeithasol a thlodi. Mae ei hangerdd am bobl a datblygu wedi arwain at bortffolio o waith sydd â'i wreiddiau mewn cymunedau. Mae hi wedi gweithio ym maes adfywio amgylcheddol, dyfeisio nifer o raglenni addysg mewnol ar gyfer pobl ifanc ac oedolion, ac wedi bod yn uwch reolwr o fewn y sector tai â chymorth. Mae hi wedi cynghori amrywiaeth o sefydliadau ar strategaeth a chyflenwi gweithredol gan gynnwys iechyd a gofal cymdeithasol. Antonina oedd Arweinydd Prosiect Mynediad at Waith Oxfam a phrosiect Menter Rhiant Sengl rhwng 2012 - 15. Mae Antonina wedi ail- ymuno â Oxfam ers mis Ebrill 2016 ac ar hyn o bryd mae'n arwain Prosiect Partneriaeth Hyfforddiant Bywoliaethau Oxfam gyda'r Adran Gwaith a Phensiynau.\nDechreuodd Peter weithio i Oxfam yn 2011 yn y siop lyfrau, ac yn ddiweddar ymunodd ac Oxfam Cymru, gan wneud gwaith ymchwil ar nifer o grwpiau yng Nghymru. Mae ganddo hefyd ol-radd mewn Llenyddiaeth Saesneg o'r Brifysgol Agored a Peter wnaeth ddechrau tudalen Facebook y siop lyfrau.\nDechreuodd Marilyn wneud gwaith gweinyddol gwirfoddol i Oxfam ar Ffordd Whitchurch yn 1983 (gyda rhai ysbeidiau tra bu'n gweithio) ac mae wedi parhau o fewn y rôl tan iddi ddechrau gwirfoddoli i'r adran addysg yn 1991 - mae'n gweithio i'r adran honno fyth ers hynny. Yn enedigol o Gaerdydd, mae Marilyn yn briod ac mae ganddi ddau fab sydd â theuluoedd eu hunain bellach. Pan nad ydy hi yn Oxfam mae'n ymarfer yoga ac yn mynd i'r gampfa. Ei hoff beth yw teithio dramor gyda'i gŵr.\nMae Fanta wedi bod yn gwirfoddoli yn Oxfam Cymru ers 2012. Mae Fanta yn gweithio yma bob dydd Llun, Mercher a Iau, a phan mae hi yma mae'n gofalu am ateb y ffôn a'r dderbynfa, ac yn helpu nifer o'i chydweithwyr gyda gwahanol brosiectau hefyd.


Cyfradd cyfnewid Real Brasil (BRL) I Ffranc Guinea (GNF) byw ar farchnad cyfnewid Forex\nCyfraddau cyfnewid FOREX updated: 30/03/2020 14:44\nReal Brasil - Ffranc Guinea pris ar hyn o bryd ar y farchnad cyfnewid Forex yn 30 Mawrth 2020\n14:44:27 (Diweddariad cyfradd forex mewn 59 eiliad)\n1 BRL = 1 825.59 GNF\n1 GNF = 0.0005 BRL\nForex - y brif farchnad gyfnewid. 1 Real Brasil i 1 825.59 Ffranc Guinea ar y gyfnewidfa Forex. Gwyliwch gyfradd Real Brasil nawr ar-lein. Mae'r gyfradd gyfnewid gyfredol ar gael cyn gynted â phosibl ar y wefan.\nSiart masnachu Forex Ffranc Guinea - Real Brasil yn byw, 30 Mawrth 2020\nSiart masnachu Forex Real Brasil I Ffranc Guinea yn byw, 30 Mawrth 2020\nAr ein gwefan gallwch ddod o hyd i siart o Real Brasil i Ffranc Guinea cyfradd gyfnewid ar 30 Mawrth 2020. Er mwyn monitro Real Brasil i Ffranc Guinea yn Forex, rydym yn ei ddangos ar graff. Gellir darganfod yr union gyfradd Real Brasil ar y siart os ydych chi'n hofran drosti. Mae graff y Real Brasil i'r Ffranc Guinea yn newid yn awtomatig bob 30 eiliad.\nTrosi Real Brasil I Ffranc Guinea Real Brasil I Ffranc Guinea Cyfradd cyfnewid Real Brasil I Ffranc Guinea Hanes y gyfradd gyfnewid\nMasnachu ar-lein Real Brasil (BRL) i Ffranc Guinea ar hyn o bryd\nGellir gwylio newidiadau yn y Real Brasil i'r Ffranc Guinea bob munud. Syrthiodd y Real Brasil gan -1.13 GNF yn y funud olaf. Cyfradd gyfnewid y funud o'r Real Brasil i'r Ffranc Guinea yn y tabl am 10 munud. Gweler data cyfradd cyfnewid am 10 munud yn y tabl ar y dudalen hon.\n1 825.59 1 826.72 1 824.41 1 829.32 1 824.70 1 853.13 1 870.35 1 854.19 1 853.95 1 853.99\nMasnachu ar-lein Real Brasil (BRL) i Ffranc Guinea masnachu olaf awr\nBob awr rydym yn olrhain cyfradd cyfnewid Real Brasil i Ffranc Guinea. Cododd y Real Brasil gan 1.18 GNF yn yr awr olaf. Dangosir cyfraddau'r Real Brasil i'r Ffranc Guinea bob awr yn y tabl ar y dudalen hon. Mae'n gyfleus cymharu newidiadau yn y gyfradd gyfnewid bob awr.\n1 829.32 1 853.99\nMasnachu ar-lein Real Brasil (BRL) i Ffranc Guinea tuedd heddiw 30 Mawrth 2020


Rheoli materion ar ran rhywun arall - Home\nTermau a ddefnyddir mewn gwybodaeth ynglyn Ã¢ threth\nTabl cynnwysYnglŷn â’r wybodaeth honDulliau gwahanol o reoli materion rhywunPŵer atwrnai cyffredinAtwrneiaeth arhosolAtwrneiaeth barhausRheolau cyffredinol ynghylch pŵer atwrnaiPryd mae person â diffyg galluedd meddyliol?Pwy sy’n medru gwneud penderfyniadau pan fydd rhywun yn colli eu galluedd meddyliol ac nid oes pŵer atwrnai?Beth fedrwch chi ei wneud os ydych yn credu nad ydyw rhywun yn gweithredu er lles rhywun sydd wedi colli eu galluedd meddyliol?Gwybodaeth bellachYnglŷn â’r wybodaeth hon\nYn y ddogfen hon, mae yna wybodaeth i bobl sydd am reoli materion rhywun arall. Mae yna wybodaeth hefyd os ydych chi am i rywun arall reoli eich materion chi ar eich rhan.\nMae rheoli materion rhywun arall yn medru golygu nifer o bethau, gan gynnwys:\ngofalu am eu cyfrifon banc, cynilion, buddsoddiadau neu faterion ariannol eraill\nprynu a gwerthu eiddo ar eu rhan\nhawlio budd-daliadau lles, a’u gwario, ar eu rhan\npenderfynu ble maen nhw’n byw\ngwneud penderfyniadau ynghylch eu gofal personol bob dydd neu eu gofal iechyd.\nEfallai y byddwch chi am reoli materion rhywun arall am eu bod:\nyn sâl neu’n anabl, naill ai dros dro neu am dymor hir\nallan o’r wlad am ychydig\nddim yn medru gwneud penderfyniadau drostyn nhw’u hunain, oherwydd salwch meddwl neu resymau eraill.\nDulliau gwahanol o reoli materion rhywun\nMae yna ddulliau gwahanol o reoli materion rhywun. Mae dewis yr un cywir yn dibynnu, yn bennaf, ar amgylchiadau’r person yr ydych am reoli eu materion, ac a oes ganddynt alluedd meddyliol - gweler y pennawd Pryd mae person â diffyg galluedd meddyliol? Rydych yn medru gofalu am faterion rhywun trwy un o’r dulliau canlynol:-\ngyda llythyr neu fandad trydydd person i ddelio gyda chyfrif banc neu gymdeithas adeiladu neu gyfrif ariannol arall – gweler Cyfrifon banc a chymdeithas adeiladu\nfel asiant neu berson penodedig i ddelio gyda budd-daliadau lles neu gredydau treth rhywun – gweler Budd-daliadau lles a chredydau treth\ngyda phŵer atwrnai. Mae yna fathau gwahanol o bŵer atwrnai - gweler Pŵer atwrnai\nfel dirprwy a benodwyd gan y Llys Gwarchod - gweler y pennawd, Pwy sy’n medru gwneud penderfyniadau pan fydd rhywun yn colli eu galluedd meddyliol ac nid oes pŵer atwrnai.\nCyfrifon banc a chymdeithas adeiladu\nOs mai’r cyfan sydd ei angen arnoch yw rhywun i weithredu cyfrif banc ar eich rhan, dros dro, rydych yn medru ysgrifennu at eich banc. Mae gan lawer o fanciau eu ffurflen eu hun, o’r enw ffurflen ar gyfer mandad trydydd person, ac fe fyddan nhw’n gofyn i chi ei llenwi a’i hanfon yn ôl atynt.\nOnd, os ydych chi angen rhywun i weithredu mwy nag un cyfrif ar eich rhan, neu os ydych chi angen rhywun i reoli eich materion ariannol yn fwy hir dymor, efallai y byddwch chi am ystyried gwneud pŵer atwrnai – gweler y pennawd Pŵer atwrnai.\nBudd-daliadau lles a chredydau treth\nOs nad ydych yn medru casglu eich budd-daliadau neu gredydau treth am unrhyw reswm, efallai y byddwch chi am i rywun arall eu casglu ar eich rhan.\nOs yw’r budd-daliadau neu gredydau treth yn cael eu talu i mewn i gyfrif banc neu gymdeithas adeiladu, cysylltwch â’r banc neu gymdeithas adeiladu i drefnu i rywun arall eu casglu. Efallai y bydd yn rhaid i chi lenwi mandad trydydd person – gweler Cyfrifon banc a chymdeithas adeiladu uchod.\nOs yw’r arian yn cael ei dalu i mewn i gyfrif cerdyn yn y swyddfa bost ac rydych chi angen i rywun arall ei gasglu’n rheolaidd, cysylltwch â’r swyddfa bost a holwch am drefnu i rywun arall ei gasglu. Yn aml, gelwir rhywun sy’n casglu budd-daliadau’n rheolaidd ar ran rhywun arall yn asiant.\nOs yw’ch budd-daliadau neu gredydau treth yn cael eu talu drwy siec fel arfer, rydych yn medru llenwi cefn y siec i ganiatáu i rywun arall ei newid i chi. Os ydych chi am i rywun newid siec budd-dâl neu gredydau treth yn rheolaidd i chi, dylech gysylltu â’r swyddfa sy’n delio gyda’ch taliadau budd-daliadau neu gredydau treth i ddweud wrthyn nhw.\nEfallai y byddwch chi angen i rywun ddelio gyda phob agwedd ar eich achos budd-daliadau neu gredydau treth, nid dim ond casglu taliadau. Mae hyn yn medru golygu gwneud pethau fel:\nllenwi ffurflenni hawlio\nateb cwestiynau a llythyron\ndweud wrth swyddfeydd budd-daliadau neu gredydau treth am unrhyw newid yn eich amgylchiadau.\nOs yw hyn yn wir, rydych yn medru gofyn i rywun arall, fel arfer perthynas, ond weithiau ffrind neu gymydog, i fod yn berson penodedig i chi. Dylech gysylltu â’r swyddfa sy’n delio gyda’ch budd-daliadau neu gredydau treth. Bydd angen i chi lenwi ffurflen gais, ac fe fydd rhywun yn trefnu ymweld â chi a’r person yr ydych am eu penodi i weithredu ar eich rhan.\nRydych hefyd yn medru trefnu i rywun ddelio gyda’ch achos budd-daliadau neu gredydau treth trwy roi pŵer atwrnai iddynt – gweler Pŵer atwrnai, isod.\nPan fydd rhywun yn gwneud pŵer atwrnai, maen nhw’n penodi rhywun arall i weithredu ar eu rhan. Gelwir y person sy’n gwneud y pŵer atwrnai yn rhoddwr a gelwir y person a benodir i weithredu ar eu rhan yn atwrnai.\nMae pŵer atwrnai yn rhoi’r awdurdod cyfreithiol i’r atwrnai i ddelio gyda thrydydd person fel y banc neu’r cyngor lleol.\nMae rhai mathau o bŵer atwrnai hefyd yn rhoi’r pŵer cyfreithiol i’r atwrnai i wneud penderfyniad ar ran rhywun arall, er enghraifft ble ddylent fyw neu a ddylent weld meddyg.\nEr mwyn gwneud pŵer atwrnai, mae’n rhaid eich bod chi â’r gallu i wneud penderfyniadau drosoch chi’ch hun. Gelwir hyn yn alluedd meddyliol - gweler y pennawd Pryd mae person â diffyg galluedd meddyliol?\nMae yna dri math gwahanol o bŵer atwrnai, sef:\nPŵer atwrnai cyffredin – gweler y pennawd Pŵer atwrnai cyffredin\nAtwrneiaeth arhosol – gweler y pennawd Atwrneiaeth arhosol\nAtwrneiaeth barhaus – gweler y pennawd Atwrneiaeth barhaus.\nPŵer atwrnai cyffredin\nOs ydych chi am i rywun ofalu am eich materion ariannol am gyfnod hir, rydych yn medru rhoi pŵer atwrnai cyffredin iddynt. Efallai y byddwch chi am roi pŵer atwrnai cyffredin i rywun:\nos oes salwch corfforol arnoch\nos ydych yn cael damwain sy’n arwain at anaf corfforol\nrydych chi dramor am gyfnod hir o amser.\nNi ddylech ddefnyddio pŵer atwrnai cyffredin:\nos ydych wedi cael gwybod bod problem iechyd meddwl gennych neu glefyd arall sy’n medru arwain at analluedd meddyliol\nos ydych yn credu bod gennych siawns o ddatblygu problem iechyd meddwl neu glefyd arall sy’n medru arwain at analluedd meddyliol.\nNi ddylech wneud hyn oherwydd efallai na fyddwch yn medru parhau i ddefnyddio pŵer atwrnai cyffredin os digwydd i chi golli eich galluedd meddyliol. Yn yr amgylchiadau hyn, efallai y byddai’n fwy addas i chi ddefnyddio atwrneiaeth arhosol. Am fwy o wybodaeth ynghylch atwrneiaeth arhosol, gweler y pennawd Atwrneiaeth arhosol. Am fwy o wybodaeth ynghylch alluedd meddyliol, gweler y pennawd Pryd mae person â diffyg galluedd meddyliol?\nSut i roi pŵer atwrnai cyffredin\nRydych chi’n medru rhoi pŵer atwrnai i rywun i ddelio gyda’ch holl faterion ariannol neu rhai materion penodol yn unig, er enghraifft, i weithredu cyfrif banc, i brynu a gwerthu eiddo neu i newid buddsoddiadau. Enw arall ar bŵer atwrnai cyffredin sydd ond yn rhoi’r awdurdod i ddelio gyda rhai materion penodol yw pŵer atwrnai cyfyngedig. Os ydych chi am wneud pŵer atwrnai cyfyngedig, dylech wneud yn siŵr ei fod yn cael ei lunio’n ofalus iawn fel bod yr atwrnai yn gwybod yn glir pa awdurdod sydd ganddo/i i ddelio gyda’ch materion.\nMae yna ffurflen safonol i’w defnyddio os ydych chi am roi pŵer atwrnai cyffredin. Os ydych am roi pŵer atwrnai cyffredin, dylech gysylltu â chyfreithiwr neu gynghorydd profiadol, er enghraifft, mewn canolfan Cyngor ar Bopeth. I chwilio am fanylion eich CAB agosaf, gan gynnwys y rhai sy’n medru rhoi cyngor drwy’r e-bost, cliciwch ar CAB agosaf.\nBeth yw atwrneiaeth arhosol\nOs ydych chi am i rywun ofalu am eich materion am gyfnod hir, rydych yn medru rhoi atwrneiaeth arhosol (AA) iddynt. Mae AA yn wahanol i bŵer atwrnai cyffredin oherwydd:\nrydych yn medru gwneud AA sy’n gofalu am eich lles personol, yn ogystal ag un i ofalu am eich materion ariannol ac eiddo\nmae’n rhaid cofrestru AA cyn y gellir ei defnyddio\nbwriedir AA at ddefnydd pobl sydd mewn perygl o golli eu galluedd meddyliol - gweler isod.\nMae’r AA yn disodli’r atwrneiaeth barhaus (AB) – gweler y pennawd Atwrneiaeth barhaus.\nPryd ddylwn i wneud AA?\nDylech wneud AA os ydych wedi cael gwybod bod salwch arnoch a fyddai’n medru eich atal rhag gwneud penderfyniadau drosoch chi’ch hun ar ryw adeg yn y dyfodol, neu os ydych yn credu bod siawns gennych o ddatblygu salwch o’r fath.\nMae’r mathau o afiechydon a fyddai’n medru eich atal chi rhag gwneud penderfyniadau drosoch chi’n hun yn cynnwys:\nniwed i’r ymennydd\ncamddefnyddio alcohol neu gyffuriau\nsgil-effeithiau triniaeth feddygol\nunrhyw salwch neu anabledd arall.\nMae’n rhaid i chi wneud AA tra’ch bod chi’n dal i fod yn medru gwneud penderfyniadau drosoch chi’n hun. Gelwir hyn yn alluedd meddyliol – gweler y pennawd Pryd mae person â diffyg galluedd meddyliol?\nOs ydych chi am ofalu am faterion rhywun sydd eisoes wedi colli eu galluedd meddyliol ac nid oes ganddynt AA cofrestredig neu AB yn barod, gweler y pennawd Pwy sy’n medru gwneud penderfyniadau pan fydd rhywun yn colli eu galluedd meddyliol ac nid oes pŵer atwrnai?\nMathau gwahanol o Atwrneiaeth Arhosol (AA)\nMae yna ddau fath gwahanol o AA:\nAA materion ariannol ac eiddo\nAA lles personol.\nGan ddibynnu ar eich sefyllfa bersonol, efallai y byddwch chi am wneud:\nAA materion ariannol ac eiddo yn unig\nAA lles personol yn unig\nAA materion ariannol ac eiddo ac AA lles personol.\nNid oes rhaid i chi wneud y ddau fath o AA ar yr un pryd.\nMae AA materion ariannol ac eiddo yn medru rhoi’r awdurdod i rywun i ddelio gydag, er enghraifft, y pethau canlynol, a gwneud penderfyniadau amdanynt:\nprynu neu werthu eiddo\ncyfrifon banc neu gymdeithas adeiladu a chyfrifon ariannol eraill\nbudd-daliadau lles neu gredydau treth\nRydych chi’n medru rhoi pŵer atwrnai i rywun i ddelio gyda'ch holl faterion ariannol ac eiddo neu bethau penodol yn unig, er enghraifft, i weithredu cyfrif banc, i brynu a gwerthu eiddo neu newid buddsoddiadau. Os ydych chi am wneud AA sydd ond yn delio gyda rhai materion penodol, dylech sicrhau ei bod yn cael ei llunio’n ofalus fel bod yr atwrnai yn glir iawn ynghylch yr awdurdod sydd ganddo/i i ddelio gyda’ch materion.\nMae’n rhaid bod AA materion ariannol ac eiddo wedi’i chofrestru cyn bod modd ei defnyddio. Ond, nid oes yn rhaid i chi aros hyd nes i rywun golli eu galluedd meddyliol cyn ei defnyddio. Daw AA materion ariannol ac eiddo i rym unwaith y bydd wedi’i chofrestru. Mae hyn yn golygu y bydd yr atwrnai yn medru dechrau gwneud penderfyniadau ynghylch eich materion ariannol ac eiddo ar unwaith, hyd yn oed os ydych yn dal i fod â’r galluedd i wneud eich penderfyniadau eich hun. Os nad ydych am i’r atwrnai fedru gwneud penderfyniadau ynghylch eich materion ar unwaith, dylech sicrhau bod yr AA yn nodi hyn.\nRhaid i’r AA gynnwys awdurdod i’r atwrnai wneud penderfyniadau unwaith y bydd y rhoddwr wedi colli eu galluedd meddyliol.\nMae AA ynghylch lles personol yn medru rhoi awdurdod i rywun i ddelio gydag, er enghraifft, y pethau canlynol, a gwneud penderfyniadau amdanynt:\nble rydych chi’n byw\neich gofal bob dydd, gan gynnwys yr hyn yr ydych yn ei wisgo a’i fwyta\neich triniaeth gofal iechyd\npa gyswllt, os o gwbl, y dylech ei gael gyda phobl benodol eraill\nmynediad at eich gwybodaeth bersonol.\nRydych yn medru gwneud AA lles personol sy’n delio gyda phob agwedd ar eich lles personol, neu elfennau penodol yn unig.\nNid yw’n bosib defnyddio AA lles personol hyd nes i’r person sydd wedi ei gwneud golli eu galluedd meddyliol. Rhaid bod yr AA wedi’i chofrestru cyn y gellir ei defnyddio.\nMae yna reolau ynghylch y ddau fath o AA. Mae’r rheolau hyn yn egluro pwy sy’n medru gwneud penderfyniadau ar ran rhywun arall, ym mha sefyllfaoedd y maen nhw’n medru gwneud y penderfyniadau hyn a sut dylent fynd ati i wneud hynny. Cynlluniwyd y rheolau i sicrhau bod penderfyniadau’n cael eu gwneud er lles y person sydd â diffyg galluedd meddyliol. Am fwy o wybodaeth ar y rheolau ynghylch AA, rhowch glic ar wefan Directgov yn: www.direct.gov.uk.\nSut i wneud atwrneiaeth arhosol\nRhaid i chi wneud AA tra’ch bod yn dal i fedru gwneud penderfyniadau drosoch chi’ch hun. Dylech ddewis y person yr ydych am iddo/i ofalu am eich materion yn ofalus iawn. Gelwir y person yr ydych yn ei (d)dewis i ofalu am eich materion yn atwrnai. Gweler y pennawd Rheolau cyffredinol ynghylch pŵer atwrnai am fwy o wybodaeth ynghylch hyn.\nBydd angen i chi lenwi ffurflen, sydd ar gael ar wefan Directgov yn www.direct.gov.uk. Mae yna un ffurflen ar gyfer materion ariannol ac eiddo (LPA PA) a ffurflen wahanol ar gyfer AA lles personol AA (LPA PW). Os ydych chi am i rywun ofalu am eich materion ariannol a’ch lles personol, bydd angen i chi wneud dwy AA ar wahân a llenwi’r ddwy ffurflen.\nMae yna nodiadau sy’n dod gyda’r ffurflenni ac yn dweud wrthych beth yn union i’w wneud. Dylech ddarllen y rhain yn ofalus iawn.\nUnwaith y byddwch wedi llenwi’r ffurflenni hyn, bydd angen i chi gofrestru’r AA gyda’r Swyddfa’r Gwarcheidwad Cyhoeddus. Os mai chi yw’r rhoddwr ac mae gennych alluedd meddyliol o hyd, rydych yn medru cyflwyno cais i gofrestru’r AA eich hun. Mae’r person a enwyd fel eich atwrnai hefyd yn medru gofyn am gofrestru’r AA. Mae’n medru gwneud hyn ar unrhyw adeg, waeth a ydych chi wedi colli’ch galluedd meddyliol ai peidio.\nPan fyddwch chi’n gwneud AA, rydych yn medru gofyn am ddweud wrth bobl benodol pan fydd yr AA yn cael ei chofrestru. Mae hyn yn helpu eich amddiffyn chi rhag twyll a rhag cael pobl yn rhoi pwysau arnoch i wneud yr AA. Dylech ddefnyddio ffurflen LP 001 i ddweud wrth y bobl a enwyd yn eich AA, cyn i chi ofyn am ei chofrestru.\nI gofrestru’r AA, dylech lenwi ffurflen LPA 002. Anfonwch y ffurflen at y Swyddfa’r Gwarcheidwad Cyhoeddus ynghyd â’ch ffurflen AA a’r ffi cofrestru. Os ydych yn gwneud y ddau fath o AA, fe fydd angen i chi dalu dwy ffi. Nid oes rhaid i rai pobl dalu unrhyw ffioedd cofrestru. Rydych yn medru cael yr wybodaeth ddiweddaraf am ffioedd ar wefan Directgov yn www.direct.go.uk.\nOs cwblhawyd yr AA yn gywir ac nid oes unrhyw wrthwynebiad i’r cofrestru ar ôl hysbysu pobl, mae’n rhaid i Warcheidwad y Cyhoedd ei chofrestru. Rhaid iddynt wneud hyn ar ôl tair wythnos. Rhaid i Warcheidwad y Cyhoedd ddweud wrth y rhoddwr ac unrhyw atwrneiod eu bod wedi cofrestru’r AA.\nSut i ddiweddu atwrneiaeth arhosol\nMae yna sawl ffordd y medrwch ddod ag AA i ben, gan gynnwys:\nmae’r person a wnaeth yr AA (y rhoddwr) yn medru ei chanslo. Maen nhw ond yn medru gwneud hyn os oes ganddynt alluedd meddyliol o hyd.\nmae’r atwrnai yn medru dweud nad ydyw am fod yn atwrnai mwyach. Rhaid iddynt wneud hyn ar ffurflen LPA 005 sy’n cael ei hanfon at y rhoddwr, Swyddfa’r Gwarcheidwad Cyhoeddus, ac unrhyw atwrneiod eraill.\nBydd AA hefyd yn dod i ben pan fydd y rhoddwr yn marw. Bydd AA materion ariannol ac eiddo yn dod i ben os yw’r rhoddwr neu’r atwrnai yn dod yn fethdalwr.\nBeth yw atwrneiaeth barhaus\nCyn 1 Hydref 2007, roedd yn bosib gwneud atwrneiaeth barhaus (AB) i reoli materion ariannol neu eiddo rhywun. Roedd modd defnyddio AB cyn i rywun golli eu galluedd meddyliol neu ar ôl iddynt golli eu galluedd meddyliol unwaith yr oedd yr AB wedi ei chofrestru.\nNid yw’n bosib gwneud AB newydd erbyn hyn. Ond, os gwnaethpwyd AB cyn 1 Hydref 2007, gellir ei chofrestru o hyd ac, os ydyw wedi ei chofrestru yn barod, bydd yn ddilys o hyd.\nOs ydych am reoli materion rhywun sydd, yn eich barn chi, â siawns o golli eu galluedd meddyliol, ac nid oes AB gennych yn barod, dylech ddefnyddio atwrneiaeth arhosol.\nHyd yn oed os oes gennych AB yn barod, gellir ond ei defnyddio i ofalu am faterion ariannol ac eiddo rhywun, ac nid eu lles personol. Os ydych chi eisiau pŵer atwrnai i ofalu am les personol rhywun, efallai y byddwch yn medru cymryd atwrneiaeth arhosol lles personol.\nAm wybodaeth ynghylch atwrneiaeth arhosol, gweler y pennawd Atwrneiaeth arhosol. Am wybodaeth ynghylch galluedd meddyliol, gweler y pennawd Pryd mae person â diffyg galluedd meddyliol?\nEr mwyn parhau i ddefnyddio AB ar ôl i rywun golli eu galluedd meddyliol, mae’n rhaid cofrestru’r AB gyda’r Swyddfa’r Gwarcheidwad Cyhoeddus yn gyntaf. Rhaid i’r person a fydd yn rheoli materion rhywun arall (yr atwrnai) gofrestru’r AB. Cyn i chi gofrestru’r AB, rhaid i chi ddweud wrth rhai pobl benodol eich bod yn mynd i’w chofrestru. Rydych yn gwneud hyn ar ffurflen sy’n rhaid i chi ei hanfon at bob un o’r canlynol:\ny person yr ydych yn mynd i reoli ei m/faterion (y rhoddwr)\nunrhyw atwrneiod eraill os oes mwy nag un\no leiaf tri o berthnasau agosaf y rhoddwr.\nUnwaith y byddwch wedi rhoi’r hysbysiad hwn, rydych yn medru gofyn am gofrestru’r AB trwy anfon ffurflen EP2PG i Swyddfa’r Gwarcheidwad Cyhoeddus. Mae yna ffi cofrestru, er, ni fydd yn rhaid i rai pobl ei dalu. Rydych yn medru cael yr wybodaeth ddiweddaraf ynghylch ffioedd oddi ar wefan y Weinyddiaeth Gyfiawnder yn www.justice.gov.uk.\nSut i ddiweddu atwrneiaeth barhaus\nMae yna sawl ffordd o ddod ag AB i ben, gan gynnwys:\nmae’r rhoddwr yn medru ei chanslo. Maen nhw ond yn medru gwneud hyn os oes ganddynt alluedd meddyliol o hyd\nmae atwrnai yn medru dweud nad ydyw am fod yn atwrnai mwyach\ngyda gorchymyn llys\nmae’r Llys Gwarchod yn medru diweddu AB os ydynt yn credu bod atwrnai wedi camddefnyddio ei sefyllfa neu os ydynt yn credu bod rhoddwr wedi gwneud yr AB oherwydd twyll neu bwysedd gormodol.\nYdw i’n medru newid atwrneiaeth barhaus i atwrneiaeth arhosol?\nOs ydych chi wedi gwneud AB ond eisiau AA yn lle, rydych yn medru gwneud hyn. Os nad yw’r AB wedi’i chofrestru, rydych yn medru ei rhwygo i fyny. Yna, rydych yn medru llenwi ffurflen AA a gofyn am gofrestru hon – gweler y pennawd Atwrneiaeth arhosol. Yn wahanol i AB, nid yw AA yn ddilys os nad ydyw wedi ei chofrestru.\nNeu, rydych yn medru cadw eich AB ond gwneud AA i ddelio gyda’ch lles personol rhag ofn i chi golli eich galluedd meddyliol. Ni ellir defnyddio AB i ofalu am les personol rhywun.\nRheolau cyffredinol ynghylch pŵer atwrnai\nMae yna rai rheolau cyffredinol sy’n berthnasol i’r holl fathau gwahanol o bŵer atwrnai, gan gynnwys Pŵer atwrnai cyffredin, Atwrneiaeth arhosol ac Atwrneiaeth barhaus.\nPwy sy’n medru gwneud pŵer atwrnai\nEr mwyn gwneud pŵer atwrnai, rhaid eich bod chi â’r galluedd i wneud penderfyniadau drosoch chi’ch hun. Gelwir hyn yn alluedd meddyliol - gweler y pennawd, Pryd mae person â diffyg galluedd meddyliol? Rydych ond yn medru gwneud pŵer atwrnai sy’n caniatáu i rywun arall wneud pethau y mae gennych yr hawl i’w gwneud eich hun.\nNid yw unrhyw un arall yn medru gwneud pŵer atwrnai ar eich cyfer chi. Rydych yn medru dweud wrth gyfreithiwr am ddrafftio pŵer atwrnai ar eich cyfer chi, ond dylai’r cyfreithiwr dderbyn cyfarwyddiadau neu awdurdodaeth gennych chi yn unig, naill ai’n bersonol neu yn ysgrifenedig. Ni ddylent dderbyn cyfarwyddiadau neu awdurdodaeth gan unrhyw un arall, gan gynnwys y person a fydd yn dod yn atwrnai i chi.\nPwy syn medru bod yn atwrnai\nMae unrhyw un yn medru bod yn atwrnai:\nos ydynt â’r gallu i wneud penderfyniadau, ac\nos ydynt yn 18 neu’n hŷn.\nMewn rhai achosion, nid yw rhywun sy’n fethdalwr yn medru bod yn atwrnai. Os yw atwrnai yn dod yn fethdalwr, mae’n bosib y bydd y pŵer atwrnai yn cael ei ddirymu.\nMae cyfreithwyr a chorfforaethau ymddiriedolaeth fel banciau yn medru gweithredu fel atwrnai. Mae atwrneiod proffesiynol yn medru codi tâl am eu gwasanaethau. Os yw’ch atwrnai yn ffrind neu’n berthynas, mae’n medru hawlio treuliau yn ôl, ond fe fydd ond yn medru cael tâl am gyflawni dyletswyddau os yw’r rhoddwr wedi cytuno i hyn ar y ffurflen AA.\nA oes modd cael mwy nag un atwrnai\nMae rhoddwr yn medru penodi fwy nag un atwrnai. Mae hyn yn medru gweithio mewn un o ddwy ffordd:\nAtwrneiod a benodwyd i weithredu ar y cyd (gelwir y rhain hefyd yn gyd-atwrneiod) – mae hyn yn golygu bod yn rhaid iddynt weithredu ar y cyd drwy’r amser. Mantais y trefniant hwn yw ei bod yn anoddach i atwrnai dwyllo neu wneud rhywbeth sy’n groes i fudd y rhoddwr. Anfantais hyn yw bod y pŵer atwrnai cyfan yn dod i ben os oes un atwrnai yn marw neu’n colli galluedd meddyliol.\nAtwrneiod a benodwyd i weithredu ar y cyd ac yn annibynnol (a elwir hefyd yn atwrneiod cyd ac unigol) Pan mae atwrneiod yn cael eu penodi yn y ffordd yma, mae’n golygu bod gweithred neu lofnod un atwrnai yr un mor ddilys â phetai nhw oedd yr unig atwrnai. Mae hefyd yn golygu y bydd y pŵer atwrnai yn dal i fod mewn grym os oes unrhyw beth yn digwydd i un o’r atwrneiod.\nPan fyddwch chi’n cael eich penodi fel atwrnai, rydych chi’n cael eich gosod mewn sefyllfa o ymddiriedaeth ac mae’n rhaid i chi weithredu er lles y rhoddwr ar bob adeg.\nRydych ond ym medru gwneud y pethau y mae’r rhoddwr wedi eich awdurdodi chi i’w gwneud. Nid ydych yn medru gofyn i unrhyw un arall gyflawni unrhyw rai o’ch dyletswyddau, onid yw’r rhoddwr wedi eich awdurdodi chi i wneud hynny.\nRhaid i chi gadw cyfrif diweddar, ar wahân, o faterion ariannol y rhoddwr. Pan fyddwch chi’n gweithredu ar ran y rhoddwr ac mae’n rhaid i chi lofnodi unrhyw ddogfennau, dylech lofnodi eich llofnod arferol ac ychwanegu. O dan y llofnod, y geiriau Atwrnai ar gyfer... (enw’r rhoddwr).\nOs ydych yn gweithredu o dan atwrneiaeth arhosol, mae yna reolau ynghylch sut i wneud penderfyniad ar ran rhoddwr sydd wedi colli ei (g)alluedd meddyliol ac mae’n rhaid i chi eu dilyn. Mae’r rheolau hyn ar wefan Directgov yn www.direct.gov.uk.\nPryd mae person â diffyg galluedd meddyliol?\nMae’n bwysig gwybod a oes gan rywun y galluedd meddyliol i wneud penderfyniad. Mae’n bosib y bydd hyn yn effeithio ar yr opsiynau sydd gennych ar gyfer delio gyda’u materion, er enghraifft a yw’n dal i fod yn bosib gwneud atwrneiaeth arhosol (AA)- gweler y pennawd Atwrneiaeth arhosol.\nMae angen i chi wybod hefyd a oes gan rywun alluedd meddyliol o hyd, er mwyn penderfynu pryd i gofrestru AA lles personol neu atwrneiaeth barhaus – gweler y pennawd Atwrneiaeth barhaus.\nOs yw person yn medru gwneud penderfyniad drostyn nhw’u hunain, gellir dweud bod ganddynt y galluedd meddyliol i wneud y penderfyniad yna. Os nad ydynt yn medru gwneud penderfyniad oherwydd rhyw fath o anabledd meddwl, gellir dweud eu bod â diffyg galluedd meddyliol i wneud y penderfyniad. Efallai bod yr anabledd yn un dros dro neu’n un parhaol, a gallai fod yn ganlyniad i un o’r canlynol:\nMae yna ganllawiau i’ch helpu i benderfynu a oes gan berson y galluedd meddyliol i wneud penderfyniad. Nid yw rhywun yn medru gwneud penderfyniad os nad ydynt yn medru:\ndeall yr wybodaeth sydd ei hangen i’w helpu i wneud y penderfyniad, hyd yn oed pan roddir yr wybodaeth mewn ffordd sy’n cwrdd â’u hanghenion, er enghraifft, trwy ddefnyddio iaith syml neu iaith arwyddion, neu\ncofio’r wybodaeth yna, neu\nddefnyddio neu bwyso a mesur yr wybodaeth i’w helpu i wneud y penderfyniad, neu\ngyfathrebu eu penderfyniad mewn unrhyw ffordd.\nMae yna ganllawiau manwl ar sut i benderfynu a oes gan rywun alluedd meddyliol ar wefan Directgov yn www.direct.gov.uk.\nEfallai nad oes gan rywun y galluedd i wneud pob penderfyniad, neu efallai bod ganddynt y galluedd i wneud rhai penderfyniadau, ond nid eraill.\nPwy sy’n medru gwneud penderfyniadau pan fydd rhywun yn colli eu galluedd meddyliol ac nid oes pŵer atwrnai?\nEfallai y bydd angen i chi wneud penderfyniadau dros rywun sydd wedi colli eu galluedd meddyliol pan nad oes unrhyw atwrneiaeth arhosol neu atwrneiaeth barhaus.\nUnwaith y mae’r person wedi colli eu galluedd meddyliol, nid yw’n bosib gwneud pŵer atwrnai mwyach – gweler y pennawd Pryd mae person â diffyg galluedd meddyliol?\nMae’n bosib ceisio i’r Llys Gwarchod am benderfyniad ar fater penodol. Ond, os oes angen parhaus i wneud penderfyniadau ar ran y person, rydych yn medru gofyn i’r Llys Gwarchod eich penodi chi fel dirprwy. Yr hen enw ar ddirprwy oedd derbynnydd.\nFel arfer, mae dirprwy yn aelod o’r teulu neu’n rhywun sy’n adnabod y person yn dda. Mae dirprwy yn medru gwneud penderfyniadau ynghylch lles personol, materion ariannol ac eiddo rhywun.\nOs nad oes ffrind neu aelod o’r teulu sy’n addas neu’n barod i weithredu fel dirprwy, mae’r Llys Gwarchod yn medru penodi person proffesiynol o banel.\nWeithiau, mae dau ddirprwy neu fwy yn cael eu penodi. Efallai y bydd gofyn iddynt weithredu ar y cyd ym mhob mater. Neu, efallai y bydd gofyn iddynt weithredu ar y cyd ac yn annibynnol, sy’n golygu eu bod yn medru gweithredu ar y cyd ond hefyd yn annibynnol os ydynt yn dymuno gwneud hynny.\nOs ydych yn cael eich penodi fel dirprwy, mae gennych yr hawl i gael treuliau rhesymol wedi eu talu, ac efallai y cewch dâl am gyflawni eich dyletswyddau.\nBydd yn rhaid i chi fedru dangos i’r Swyddfa’r Gwarcheidwad Cyhoeddus eich bod yn gweithredu er budd y person sydd wedi colli eu galluedd meddyliol. Mae’r Llys yn medru canslo eich apwyntiad os yw’n penderfynu nad yw’ch penodiad er budd y person yna mwyach.\nBydd Swyddfa’r Gwarcheidwad Cyhoeddus yn gyfrifol am eich goruchwylio a’ch cefnogi.\nBeth fedrwch chi ei wneud os ydych yn credu nad ydyw rhywun yn gweithredu er lles rhywun sydd wedi colli eu galluedd meddyliol?\nEfallai eich bod yn poeni nad ydyw atwrnai neu ddirprwy yn gweithredu er budd rhywun sydd wedi colli eu galluedd meddyliol. Dylech ddweud wrth Swyddfa’r Gwarcheidwad Cyhoeddus am eich pryderon – gweler y pennawd Gwybodaeth bellach.\nOs oes atwrneiaeth arhosol neu atwrneiaeth barhaus nad ydyw wedi cael ei chofrestru eto, efallai y byddwch yn medru gwrthwynebu’r cofrestru. Mae’r Swyddfa’r Gwarcheidwad Cyhoeddus yn medru dweud wrth swyddog y llys i ymweld ag atwrnai neu ddirprwy i ymchwilio i’ch pryderon. Mewn achosion difrifol, mae’r Llys Gwarchod yn medru canslo atwrneiaeth arhosol neu atwrneiaeth barhaus.\nOs ydych yn amau atwrnai neu ddirprwy o drais corfforol neu rywiol, dwyn neu dwyll difrifol, dylech gysylltu â’r heddlu. Mewn rhai achosion, bydd angen cynnwys y gwasanaethau cymdeithasol hefyd.\nMae Swyddfa’r Gwarcheidwad Cyhoeddus yn gyfrifol am:\ngofrestru atwrneiaeth arhosol\npenodi a goruchwylio dirprwyon\nsicrhau bod atwrnai neu ddirprwy yn cyflawni eu dyletswyddau’n iawn\ndelio gyda chwynion a gwrthwynebiadau ynghylch atwrneiod a dirprwyon.\nMae gan wefan Directgov:\nwybodaeth ynghylch gwneud penderfyniadau ar ran rhywun sydd heb y gallu meddyliol\ncanllawiau manwl i’ch helpu i benderfynu os nad oes gan rywun y gallu meddyliol\nMae gan wefan y Weinyddiaeth Gyfiawnder:\nrestr lawn o bob ffurflen gais a nodyn canllaw ar gyfer pwerau atwrneiaeth arhosol a phwerau atwrneiaeth parhaus.\nDyma fanylion cyswllt Swyddfa’r Gwarcheidwad Cyhoeddus:-\nThe Officer of the Public GuardianPO Box 16185BirminghamB2 2WH\nFfôn: 0300 456 0300Ffôn Testun: 0115 934 2778Ffacs: 0870 739 5780E-bost: customerservices@publicguardian.gsi.gov.uk Gwefannau: www.direct.gov.uk\nYng Nghymru, mae mwy o wybodaeth ynghylch gwneud penderfyniadau ar ran rhywun sydd â diffyg galluedd meddyliol ar wefan Llywodraeth Cymru yn: http://new.wales.gov.uk.\nPerthnasoedd\tLooking after people\nGwasanaethau'r awdurdod lleol ar gyfer plant mewn angen\nPlant a gofal awdurdod lleol


Astudiaethau achos - Swyddi yng Nghategori: Catalydd Cymru - Arfer Da Cymru\nSwyddi yng Nghategori: Catalydd Cymru\nYmddiriedolaeth Natur De a Gorllewin Cymru: Recriwtio a chadw aelodau\nMae dull pwrpasol a threfnus o recriwtio a chadw aelodau wedi sicrhau cynnydd mawr yn nifer yr aelodau ac yn incwm Ymddiriedolaeth Natur De a Gorllewin Cymru. Mae Jon Cooper, y Rheolwr Datblygu Aelodaeth, wedi gwneud defnydd da o’i arbenigedd masnachol, gan fabwysiadu dull marchnata perthynas i drawsnewid datblygiad aelodaeth yn yr elusen. Pan ymunodd ef roedd nifer yr aelodau yn weddol lonydd ond yn y tair blynedd diwethaf mae ef wedi llwyddo i’w gynyddu o 3700 i 5200 – llwyddiant rhagorol.\n... darllenwch ragor\n19/03/2015 Categorïau: Catalydd Cymru Diwylliant a threftadaeth WCVA\nCerddorion Ifanc Dyfed: Hyfforddi gwirfoddolwyr i godi arian\nDyma enghraifft o elusen fach iawn yn buddsoddi mewn hyfforddiant ar gyfer eu gwirfoddolwyr er mwyn sicrhau’r incwm mwyaf bosib o ymddiriedolaethau a sefydliadau elusennol – gyda chanlyniadau yn syth. Mae’n dangos gwerth dysgu a datblygu, a manteision mynd ati’n strategol i godi arian. Prin iawn yw’r staff cyflogedig yn y mwyafrif o fudiadau treftadaeth ac mae llawer yn dibynnu’n llwyr ar wirfoddolwyr. Mae Cerddorion Ifanc Dyfed yn fudiad celfyddydol mewn ardal wledig iawn ac mae ganddo wirfoddolwyr ymroddgar a gweinyddwr cyflogedig, rhan amser.\nRoedd yr ymddiriedolwyr yn awyddus i wneud mwy i hybu gwaith codi arian ac felly cawsant gymorth proffesiynol byrdymor i greu strategaeth codi arian a datblygu eu sgiliau eu hunain. Mae’r sgiliau y maent wedi’u dysgu a’u defnyddio’n effeithiol mewn cyfnod gweddol fyr wedi trawsnewid gallu’r gr ˆwp i sicrhau cyllid gan wneud y mudiad yn llawer mwy cynaliadwy. Dywedodd Michael Parkin, cadeirydd yr ymddiriedolwyr: ‘Gwneud y buddsoddiad hwnnw yn ein gwybodaeth a’n dealltwriaeth oedd y peth gorau y gallwn ni fod wedi’i wneud.\nAmgueddfa Cymru: Cynllun noddwyr a Chylch Cyfrannu\nRhoddion gan unigolion\n‘Peidiwch byth ag amau y gall gr ˆwpbach o ddinasyddion meddylgar, ymroddedig newid y byd. Yn wir, dyna’r unig beth sydd erioed wedi gwneud hynny.’ - MARGARET MEAD\nMae cynlluniau noddwyr fel yr un yn Amgueddfa Cymru yn rhoi cyfle i ddyfnhau’r berthynas â chefnogwyr craidd sydd nid yn unig yn darparu ffrwd incwm digyfyngiad rheolaidd ond hefyd yn camu ymlaen ac yn rhoi mwy i apeliadau penodol. Yn ogystal, maent yn gweithredu fel hyrwyddwyr ar ran yr amgueddfa a hefyd yn recriwtio rhoddwyr eraill ar eich rhan. Mae Cylch Cyfrannu Sain Ffagan yn rhoi cyfle i gydnabod gr ˆwp o arweinwyr dyngarol sy’n cydgyfrannu eu hadnoddau i wneud cyfraniad ysbrydoledig i weddnewid Sain Ffagan.\nAilddatblygiad o Insole Court, Llandaff\nCynllun rhoi’n rheolaidd ar gyfer unigolion ‘Cyfamod Cymunedol’\nEnghraifft wych o’r ffordd y gall cynllun rhoi’n rheolaidd ar lefel isel i unigolion gynhyrchu incwm ar gyfer prosiect cyfalaf gyda photensial am incwm cynaliadwy hirdymor.\nYmgyrch codi arian i adeiladu ffrâm gymorth ar gyfer Ceufad o Orllewin Affrica\nDyma enghraifft ardderchog o gr ˆwp newydd yn manteisio ar y cyfleoedd i godi arian sydd ar gael yn yr oes ddigidol. Mae cyllido torfol yn berffaith i brosiectau bach, untro, os oes gan y mudiad ddulliau cyfathrebu digidol da yn barod â rhwydwaith o bobl sydd â diddordeb. Ond gellir dysgu’r sgiliau hyn. Does dim angen bod yn elusen gofrestredig chwaith.\nGrwp Treftadaeth Cwm Aber: Cofeb Lofaol Genedlaethol Cymru\nCodi arian yn y gymuned: ‘Noddi bricsen’\nDyma enghraifft wych o brosiect a ysgogodd gefnogaeth leol drwy gysylltu treftadaeth yn glir iawn â bywydau a phrofiadau pobl. Elwodd o nod emosiynol sydd ag apêl enfawr yn y De, gan gyrraedd ymhell y tu hwnt i’r gymuned leol yng Nghwm Aber. Daeth y momentwm gwreiddiol ar gyfer yr apêl oddi wrth grantiau mawr o ffynonellau yn y sector cyhoeddus, ond datblygodd y grŵp hefyd gynnig codi arian i unigolion a grwpiau cymunedol gymryd rhan ar lefel y gallent ei fforddio.\nMap or wefan Golwg argraffadwy © 2009 - 2020 Arfer Da Cymru


Soap Lake, Washington - Wicipedia\n3.589927 km², 1.61 mi²\n337 metr, 1,106 Troedfedd\nDinas yn Grant County, yn nhalaith Washington, Unol Daleithiau America yw Soap Lake, Washington. Ceir 9 cylchfa amser yn UDA, ac mae hon yn perthyn i'r cylchfa amser a elwir yn: Cylchfa Amser y Cefnfor Tawel, UTC−08:00, UTC−07:00.\nMae ganddi arwynebedd o 3.589927 cilometr sgwâr, 1.61 ac ar ei huchaf mae'n 337 metr, 1,106 Troedfedd yn uwch na lefel y môr. Yn ôl cyfrifiad y wlad, poblogaeth y dref yw: 1,514 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Soap Lake, Washington\nCeir nifer o bobl nodedig a anwyd yn Soap Lake, gan gynnwys:\nDebora Iyall canwr Soap Lake, Washington 1954\n↑ "Summary File 1 Dataset". Biwro Cyfrifiad yr Unol Daleithiau. Cyrchwyd 8 Ebrill 2020.\nWedi dod o "https://cy.wikipedia.org/w/index.php?title=Soap_Lake,_Washington&oldid=10808116"\nNewidiwyd y dudalen hon ddiwethaf ar 21 Rhagfyr 2020, am 05:03.


Cynhadledd CWM yn Aberystwyth\nCynrychiolwyr enwadau ac undebau eglwysig CWM Ewrop yn cwrdd yn Aberystwyth ddiwedd yr wythnos hon. Dr Geraint Tudur, Cadeirydd Rhanbarth Ewrop, fydd yn llywyddu. Mae CWM yn wynebu cyfnod o newid mawr.\nHoliadur Cydweithio Rhyng-ffydd\nNodyn i'ch atgoffa. Holiadur i'w lanw erbyn Dydd Gwener, 24 Chwefror. Faint o gydweithio rhyng-ffydd a chydenwadol sy'n digwydd yn lleol yng Nghymru? Dyna mae Llywodraeth Cymru am wybod.\nSwyddogion Datblygu'r Cyfundebau yn cwrdd\nCyfarfodydd yn y de a'r gogledd i drafod ffyrdd o symud ymlaen gyda'r Rhaglen Datblygu. Trafod syniadau Swyddogion Datglygu'r Cyfundebau. Cyfarfodydd diddorol a defnyddiol.


Rheoli ac Ariannu'r Asiantaeth\nRheolir yr Asiantaeth o’i phencadlys yn y Courtyard, Parc Busnes Llandarsi sydd oddi ar Gyffordd 43 yr M4. Caiff ei chefnogi gan swyddfeydd gweithredu rhanbarthol yn San Clêr a Malpas (Casnewydd) a staff sy’n gweithio o’r Ganolfan Rheoli Traffig yn Coryton (Caerdydd)\nMae cyllideb flynyddol o tua £30 miliwn gan yr Asiantaeth ac mae’n cyflawni ei gwaith trwy gytundebau lefel gwasanaeth (CLGau) gyda darparwyr gwasanaeth awdurdodau lleol, ynghyd â chytundebau fframwaith ar gyfer y sector preifat i weithredu rhaglenni o waith cynnal a chadw strwythurol a garddwriaethol ar y priffyrdd.\nMae SWTRA yn paratoi rhaglen bum mlynedd o gynnal a chadw a gwella ac adolygir a blaenoriaethir y rhaglen yn flynyddol. Ar ôl gweld beth sydd angen ei wneud mewn blwyddyn benodol cyflwynir cais i LlC ar gyfer y gweithiau. Wedyn dyrennir arian yn ôl cynlluniau a flaenoriaethir fel y gall yr Asiantaeth gyflwyno rhaglen Cynnal y Priffyrdd gwerth am arian ar ran y Llywodraeth Cymru.


Newyddiadurwr, darlithydd a nofelydd Cymraeg yw Ifan Morgan Jones (ganwyd Ebrill 1984) sy'n enedigol o Waunfawr, Gwynedd ond sydd bellach yn byw yng Nghroeslan ger Llandysul. Mae'n fab i'r awdur a darlledwr Rhodri Prys-Jones (1948-1991) a Sylvia (née Morgan).\nEnillodd ei nofel Igam Ogam Wobr Goffa Daniel Owen yn Eisteddfod Genedlaethol Cymru Caerdydd a'r Cylch 2008. Enillodd ei nofel Babel wobr Llyfr y Flwyddyn yn 2020. Cyhoeddodd dair nofel arall, Yr Argraff Gyntaf yn 2010, Dadeni yn 2017 a Brodorion yn 2021.\nMae bellach yn arweinydd y cwrs newyddiaduraeth yn Ysgol Iaith, Diwylliant a’r Celfyddydau Prifysgol Bangor. Cafodd ddoethuriaeth yn 2018 am ei astudiaeth o genedlaetholdeb a'r wasg Gymraeg yn ail hanner yr 19eg ganrif.\nIgam Ogam (Y Lolfa, 2008)\nBabel (Y Lolfa, 2010)\nYr Argraff Gyntaf (Y Lolfa, 2010)\nDadeni (Y Lolfa, 2017)\nWedi dod o "https://cy.wikipedia.org/w/index.php?title=Ifan_Morgan_Jones&oldid=10991826"\nNewidiwyd y dudalen hon ddiwethaf ar 22 Medi 2021, am 16:43.


Vince Cable yn camu o’i swydd ym mis Mai – Golwg360\nVince Cable yn camu o’i swydd ym mis Mai\n15 Mawrth 2019 am 08:41 Diweddarwyd am 09:21\nMae arweinydd y Democratiaid Rhyddfrydol wedi cyhoeddi y bydd yn camu o’i swydd ym mis Mai.\nDywed Vince Cablr ei fod am roi cyfle i “genhedlaeth newydd” a bod digon o ymgeiswyr o fewn y blaid a fyddai’n gymwys i’w olynu.\nOs na fydd etholiad cyffredinol cynnar, meddai, fe fydd y gystadleuaeth am olynydd yn dechrau ar ôl etholiadau’r awdurdodau lleol.\nMae Vince Cable, sy’n 75 oed, yn bwriadu parhau’n Aelod Seneddol dros Twickenham.\nRoedd wedi dweud na fyddai cystadleuaeth am arweinyddiaeth y blaid nes bod “penderfyniad wedi cael ei wneud am Brexit neu fod y broses wedi ei hatal”.\nOnd mewn datganiad dywed ei fod bellach yn “glir y bydd Brexit yn cael ei ohirio neu o bosib ei atal”.\nDaw’r cyhoeddiad cyn cynhadledd wanwyn y blaid yng Nghaer Efrog.\nDyma fydd pedwaredd gystadleuaeth y blaid am arweinydd mewn pedair blynedd. Mae’r Democratiaid Rhyddfrydol wedi dioddef mewn etholiadau ers ffurfio llywodraeth glymblaid gyda’r Ceidwadwyr yn 2010.\nRoedd Vince Cable wedi olynu Tim Farron fel arweinydd y blaid yn 2017, ac roedd Tim Farron wedi dod yn arweinydd ar ôl i Nick Clegg ymddiswyddo yn 2015.


Dyna’r gyfraith! | Drupal\n2. Dewis eich statws cyfreithiol\n3. Eich dyletswyddau cyfreithiol\n4. Rhestr Wirio – Cynllun Gweithredu Cyfreithiol\nEr bod dechrau’ch busnes eich hun yn gyffrous, mae nifer o faterion treth a chyfreithiol mae’n rhaid i chi eu hystyried. Mae’r adran hwn yn esbonio sut mae dewis y strwythur cyfreithiol cywir sy’n addas i’ch amgylchiadau, yn tynnu sylw at eich dyletswyddau cyfreithiol, ac yn amlinellu rheolau a rheoliadau eraill a all fod yn berthnasol i chi.\nEr bod dechrau’ch busnes eich hun yn gyffrous, mae nifer o faterion cyfreithiol mae’n rhaid i chi eu hystyried. Y peth cyntaf ydy diffinio statws cyfreithiol eich busnes. Mae’ch penderfyniad yn effeithio ar bethau fel:\npwy mae’n rhaid i chi roi gwybod iddyn nhw am eich busnes\nfaint o dreth ac Yswiriant Gwladol rydych chi’n ei dalu\ny cofnodion a’r cyfrifon rydych chi’n eu cadw\ny ffordd rydych chi’n gwneud penderfyniadau rheoli am y busnes, ac\neich atebolrwydd ariannol personol os bydd y busnes yn mynd i drafferthion.\nNoder: Mae’n bwysig eich bod chi’n cael cyngor proffesiynol, ar gyfer unrhyw fath o fusnes, cyn penderfynu beth ydy’r opsiwn gorau ar gyfer strwythur eich busnes.\nMasnachwr Unigol ydy pan mai unigolyn ydy’r perchennog - fodd bynnag, gall y busnes gyflogi pobl eraill hefyd. Does dim cofrestriad (busnes). Mae cadw cofnodion a chyfrifon yn syml. A chi, y perchennog, sy’n cael cadw’r holl elw.\nYr anfanteision ydy bod y masnachwr unigol yn bersonol yn atebol am unrhyw ddyledion sydd gan y busnes, a gall hyn ei gwneud yn anodd cael arian gan y banciau. Hefyd, gan fod masnachwr unigol yn hunangyflogedig, does ganddo ddim cymaint o hawl cael budd-daliadau nawdd cymdeithasol â gweithiwr.\nPan fydd dau neu fwy o bobl yn berchen ar y busnes gyda’i gilydd ac yn rhannu’r risgiau, y costau a’r cyfrifoldebau. Does dim rhaid i gyfranddaliadau fod yn gyfartal ac mae atebolrwydd yn gymesur.\nYr anfanteision ydy – os bydd y busnes yn mynd i drafferthion, does gan y partneriaid ddim diogelwch ariannol – a gallech chi fod yn atebol am gyfran eich partner o’r dyledion. Argymhellir eich bod yn cysylltu â chyfreithiwr i lunio cytundeb er mwyn i bawb wybod lle maen nhw’n sefyll.\nMae Partneriaeth Atebolrwydd Cyfyngedig (LLP) yn rhannu nifer o nodweddion partneriaeth, ond y Bartneriaeth Atebolrwydd Cyfyngedig, dim y partneriaid, sy’n gyfrifol am y dyledion.\nMewn Cwmni Cyfyngedig, mae’r busnes yn endid cyfreithiol ar wahân ac mae arian y cwmni ar wahân i arian personol y perchnogion. Mae hyn yn sicrhau mwy o ddiogelwch i’r perchnogion a chyfranddalwyr eraill sydd ddim yn atebol am ddyledion y cwmni.\nRhaid i’r busnes fod wedi cofrestru gyda Thŷ’r Cwmnïau.\nMae nifer o fanteision, gan gynnwys treth, mynediad at arian, ac ati, ond hefyd mae gofynion caeth o ran cofrestru, cadw cofnodion a chyflwyno cyfrifon a ffurflenni blynyddol i Dŷ'r Cwmnïau. Mae gwybodaeth lawn ar gael yn Companies House – dilynwch y dolenni ar gyfer Corffori Cwmni.\nMenter Gymdeithasol ydy busnes lle mae arian dros ben yn cael ei ail-fuddsoddi yn y busnes neu yn y gymuned. Mae gwahanol fathau cyfreithiol o Fentrau Cymdeithasol. Ewch i ffurf gyfreithiol busnes cymdeithasol i gael rhagor o wybodaeth, neu holwch eich cynghorydd busnes am gyngor.\nMae gan bawb sy’n dechrau busnes amrywiaeth o ddyletswyddau cyfreithiol. Mae rhai o’r dyletswyddau cyfreithiol hyn yn berthnasol i bob busnes, a gall eraill ddibynnu ar natur eich busnes.\nGAIR O RYBUDD: Gall methu cyflawni’r dyletswyddau cyfreithiol hyn arwain at ddirwy neu hyd yn oed achos llys.\nTreth, Cyfraniadau Yswiriant Gwladol a TAW\nmae’n rhaid i bawb sy’n dechrau busnes gydymffurfio â phob cyfraith TAW, asesiadau treth a chyfraniadau Yswiriant Gwladol\nmae’r holl wybodaeth berthnasol ar gael ar wefan Cyllid a Thollau EM\nmae Cyllid a Thollau EM hefyd yn rhoi cyngor a chymorth. Gallwch gofrestru a chwblhau popeth ar-lein\nbydd gan eich cyfrifydd a'ch swyddfa nawdd cymdeithasol ragor o wybodaeth hefyd\nRhestr o'r pethau mae'n rhaid eu gwneud\nTRETH, gan gynnwys Cyfraniadau Yswiriant Gwladol (CYG)\nCofrestrwch ar-lein gyda Chyllid a Thollau EM cyn gynted ag y byddwch yn dechrau’ch busnes.\nRhaid i chi gofrestru’ch manylion os ydych chi’n mynd y tu hwnt i'r trothwy TAW. Ewch i Chyllid a Thollau EM i gael y manylion llawn a’r lefelau trothwy presennol.\nRhaid cael yr yswiriant cywir er mwyn gwarchod pob busnes rhag amrywiaeth o risgiau posib. Mae gwahanol rannau eich busnes a all fod angen yswiriant yn cynnwys:\neich cynnyrch a’ch gwasanaethau\neich syniad busnes\neich cerbydau a’ch cyfarpar\nRhaid i bob busnes benderfynu pa bolisïau i’w hystyried, fodd bynnag, mae rhai polisïau yswiriant yn ofyniad cyfreithiol.\nAtebolrwydd y cyflogwr – ar gyfer busnesau â gweithwyr\nMae hyn yn gwarchod eich busnes rhag hawliadau gan weithwyr am gostau unrhyw anafiadau neu salwch maen nhw’n eu dioddef o ganlyniad i weithio i chi.\nYswiriant cerbyd – ar gyfer busnesau sy’n defnyddio cerbydau\nRhaid i chi wneud yn siŵr bod gennych chi yswiriant cerbydau trydydd parti o leiaf. Mae hyn yn gwarchod atebolrwydd eich busnes am unrhyw ddifrod i eiddo neu anafiadau. Mae’n bosib y byddwch chi’n dymuno ehangu’ch polisi i gynnwys dwyn neu ddifrodi’ch cerbydau.\nIndemniad proffesiynol – mae hwn yn gwarchod eich busnes rhag atebolrwydd cyfreithiol am golledion mae’ch cwsmeriaid wedi'u dioddef o ganlyniad i'ch camgymeriadau neu esgeulustod chi.\nMae’n ofynnol ar gyfer rhai proffesiynau fel penseiri, twrneiod, cyfreithwyr, cyfrifwyr a chynghorwyr ariannol, ac mae ymgynghorwyr a chynghorwyr proffesiynol eraill yn aml yn dewis trefnu yswiriant.\nDyma rai mathau eraill o yswiriant efallai byddwch chi’n dymuno’u hystyried, yn dibynnu ar natur eich busnes:\natebolrwyd am gynnyrch\nnwyddau'n cael eu cludo\nyswiriant person allweddol\narian yn cael ei gludo\nGweler ein canllaw yswirio eich busnes a'ch asedau - yswiriant cyffredinol i gael rhagor o wybodaeth ac i asesu anghenion yswiriant eich busnes.\nMae yswiriant yn gallu bod yn faes cymhleth, felly mae’n syniad da cael sgwrs â brocer yswiriant i’ch cynghori chi am y lefel iawn o yswiriant ar gyfer eich busnes penodol.\nEr mwyn dod o hyd i frocer yswiriant, ewch i:\nTrwyddedau a Rheoleiddio\nRhaid i chi gael trwydded gan eich awdurdod lleol i weithredu rhai mathau o fusnes. Mae busnesau sydd angen trwyddedau'n cynnwys:\ngweithwyr trin gwallt\nmannau gwerthu bwyd, ac\nunrhyw un sy’n gwerthu alcohol.\nMae angen trwyddedau ar nifer o fathau eraill o fusnesau hefyd, felly holwch a oes angen cofrestru neu gael trwydded cyn i chi allu dechrau masnachu’n gyfreithlon. Gall methu â chael trwydded neu gofrestru gyda’r corff perthnasol fod yn drosedd, felly gwnewch yn siŵr eich bod chi’n cael cyngor cyn gynted â phosib.\nCysylltwch â’ch Swyddfa Gynllunio Leol neu’ch Swyddfa Rheoli Adeiladu yn eich awdurdod lleol i gael rhagor o wybodaeth.\nMae'n bosib y bydd yn rhaid i chi wneud cais am ganiatâd cynllunio cyn i chi ddechrau masnachu, yn dibynnu ar y math o fusnes rydych chi'n ei sefydlu. Mae'n bosib y byddai’n rhaid cael caniatâd cynllunio i newid defnydd adeilad neu weithio o gartref, hyd yn oed os nad ydych chi'n newid strwythur ffisegol eich eiddo.\nMae hi wastad yn syniad da holi eich Swyddfa Gynllunio Leol neu'ch Swyddfa Rheoli Adeiladu i gael rhagor o wybodaeth.\nCofiwch, gall cael caniatâd cynllunio gymryd cryn amser, felly holwch cyn gynted â phosib. Mae’n bosib y bydd costau ynghlwm â chaniatâd cynllunio hefyd, felly gwnewch yn siŵr eich bod yn cynnwys y rhain yn eich Cynllun Busnes.\nDeddfwriaethau, rheolau a rheoliadau eraill\nMae nifer o reoliadau a chanllawiau cyfreithiol eraill mae’n rhaid i chi lynu wrthynt, yn dibynnu ar natur eich busnes. Argymhellir yn gryf eich bod chi’n cael cyngor proffesiynol i wneud yn siŵr nad ydych chi wedi methu dim byd, oherwydd gall y cosbau fod yn ddifrifol.\nDyma rai enghreifftiau o ddeddfwriaeth a allai effeithio ar eich busnes:\nDeddf Gwarchod Defnyddwyr\nDeddf Gwasanaethau Ariannol\nDeddf Gwerthu Nwyddau\nRheoliadau Cyfarpar Trydanol ac Electronig Gwastraff (WEEE)\nDeddf Disgrifiadau Masnach\nRheoliadau Rheoli Sylweddau Peryglus i Iechyd (COSHH)\ncyfraith diogelwch bwyd\ncyfraith hawlfraint/nodau masnach\nrheoliadau cydraddoldeb ac amrywiaeth\nGorchymyn Marcio Prisiau\nDeddf Enwau Busnes\nrheoliadau masnach electronig\nrheoliadau gwerthu o bell\nGwarchod eich Eiddo Deallusol\nMae Eiddo Deallusol yn hynod werthfawr, ond gall fod yn anodd ei warchod. Fel sy’n wir am bob eiddo, mae modd prynu a gwerthu Eiddo Deallusol, yn ogystal â’i brydlesu a’i drwyddedu. Fodd bynnag, does dim modd gweld na chyffwrdd Eiddo Deallusol – mae’n deillio o’ch creadigrwydd neu’ch gallu meddyliol a dyma sy’n eich gwneud chi’n wahanol i’ch cystadleuwyr.\nMae’n bwysig gwarchod eich Eiddo Deallusol er mwyn i'ch busnes lwyddo.\nDyma rai enghreifftiau o Eiddo Deallusol:\nnodau masnach – mae’n gwahaniaethu rhwng nwyddau a gwasanaethau ac yn rhoi hawl neilltuol i’r perchennog ddefnyddio’r nod i adnabod ei gynnyrch yn y farchnad. Mae’n cynnwys logos, enwau busnes a sloganau\nhawlfraint – mae hyn yn amddiffyn crëwyr a pherchnogion cerddoriaeth, gwaith ysgrifenedig, celf a ffotograffiaeth rhag i unrhyw un gopïo eu gwaith heb drwydded\npatentau – os oes gennych chi syniad arloesol, un ai ar gyfer cynnyrch neu broses, gallwch wneud cais am batent. Mae patent yn gwarchod eich syniad am hyd at 20 mlynedd, ac yn atal eraill rhag gwneud, gwerthu neu ddefnyddio’ch syniad heb gael caniatâd ymlaen llaw\ncofrestru dyluniad – mae hyn yn gwarchod ymddangosiad cynnyrch neu ran o gynnyrch, yn hytrach na'i swyddogaeth dechnegol\nCofiwch, dylech gael cyngor proffesiynol annibynnol bob tro os oes gennych chi unrhyw amheuon am unrhyw agwedd o’ch eiddo deallusol.\nMae rhagor o wybodaeth yn y modiwl Eiddo Deallusol yn y gyfres hon am ba Eiddo Deallusol all fod yn berthnasol i’ch busnes, a sut mae ei warchod. Ewch i wefan Swyddfa Eiddo Deallusol y DU i gael gwybodaeth fanwl am Eiddo Deallusol.\nMae rhagor o wybodaeth berthnasol yn ein tudalen Eiddo Deallusol.\nMae’n hanfodol eich bod chi’n bodloni’ch holl ddyletswyddau cyfreithiol pan fyddwch chi’n dechrau busnes. Cofiwch, gall methu gwneud hyn arwain at ddirwy neu hyd yn oed achos llys.\nDefnyddiwch y rhestr wirio (MS Word 15kb) hon i ganfod pa ddyletswyddau cyfreithiol sy’n effeithio ar eich busnes chi. Nodwch y camau y bydd yn rhaid i chi eu gweithredu er mwyn bodloni’ch dyletswyddau cyfreithiol a rheoleiddiol eraill.\nNesaf: Camgymeriadau cyffredin busnes a sut i'w hosgoi


Slavoj Žižek Archives - Y Twll\nDaw Slavoj Žižek i Gaerdydd\nAr Ddydd Mercher , Mawrth 3ydd 2010, caiff Brifysgol Caerdydd y fraint o groesawi Slavoj Žižek, un o ffigurau mwyaf adnabyddus y byd athroniaeth fodern i’r ddinas er mwyn trafod ei lyfr newydd First as Tragedy, Then as Farce. Mae Žižek, yn wreddiol o Slovenia, nid yn unig yn enwog am ei gyfraniad helaeth i’r byd academaidd sy’n cylchynu ‘psycho-analysis’, ffilm, gwleidyddiaeth a diwylliant, ond hefyd am ei bersonoliaeth egsentrig a’i allu i wneud theori cymhleth yn berthnasol i fywyd cyfoes. Gwelir dylanwadau cryf o Lacan, Hegel a Marx yn ei waith ac fe’i ddisgrifwyd gan The Times fel ‘the Elvis of cultural theory’.\nYn ei lyfr diweddara, trafodir yr argyfwng economaidd rhyngwladol o bersbectif Neo-Marcsaidd. Ar ôl i utopia’r gorllewin datblygiedig ffrwydro ymysg digwyddiadau 9/11, ac eto o ganlyniad i’r argyfwng economaidd rhyngwladol, credir Žižek bod angen i ddiwedd hanes, fel y disgrifiwyd gan Francis Fukuyama yn y nawdegau, digwydd dwywaith.\nCyn yr argyfwng, ein prif flaenoriaethau oedd datrys problemau megis cynhesu byd eang, AIDS a’r hawl i feddyginiaethau, bwyd a dŵr glan, ond serch hynny, fe gohurwyd unrhyw gamau penodol gan lywodraethau’r byd datblygedig. I’r gwrthwyneb, arllwyswyd cyfansymiau anghredadwy i fewn i’r sector ariannol er mwyn ceisio achub y sefyllfa heb unrhyw ystyriaeth am yr ‘hen’ flaenoriaethau a chysgodwyd o ganlyniad. Mae Žižek felly yn dadlau fod dirywiad ariannol ac economaidd y Gorllewin yn 2008, sydd wedi gadael miliynau o bobl yn ddiwaith, yn dystiolaeth bod y ffantasi o economi cyfanfyd a’i rhesymeg ansefydlog ar fin dod i ben.\nFe fydd y ddarlith yn cymryd lle ar Ddydd Mercher 3ydd o Fawrth 2010 yn Adeilad Julian Hodge, Prifysgol Caerdydd am 7 o’r gloch y.h.\nAm fwy o wybodaeth, cysylltwch â: zizekconference@cardiff.ac.uk\nAwdur Anwen EbenezerCofnodwyd ar 25 Chwefror 2010 17 Mai 2015 Categorïau Digwyddiadau, Gwleidyddiaeth, Llyfrau, PobolTagiau athroniaeth, Caerdydd, Slavoj Žižek, Slovenia


Prifysgol Bangor | Gweithio gyda busnes | Mynediad at Arbenigedd a Gwybodaeth\nEnw cyswllt: Tudur Williams\nCyfeiriad e-bost: t.t.williams@bangor.ac.uk\nRhif ffôn: 01248 388492\nA oes angen gwybodaeth, arbenigedd a chefnogaeth gydag ymchwil, datblygu ac arloesi ar eich busnes er mwyn cyflawni amcanion y busnes, bod yn fwy cystadleuol ac yn fwy proffidiol?\nMae gan Brifysgol Bangor amrywiaeth o brojectau a mentrau, llawer ohonynt wedi eu cyllido gan gyrff a sefydliadau allanol, a allai fod o gymorth i chi. Isod, ceir rhestr o rai o'r projectau a'r mentrau hyn. Ond cofiwch fod croeso i chi gysylltu â ni i drafod eich anghenion unigol.\nPwrpas BEACON yw adeiladu 'cadwyni cyflenwi gwyrdd' integredig sy'n canolbwyntio ar ddatblygu ffyrdd newydd o greu cynnyrch effeithiol a chystadleuol o ran cost gan ddefnyddio biomas yn hytrach nac olew. Maent yn ceisio gwneud hyn trwy ddeall a thrafod â busnesau i feithrin 'atebion technoleg werdd' er budd diwydiant mewn amrywiaeth o sectorau\nEu nod yw meithrin yr economi gwyrdd trwy ddefnyddio gwyddoniaeth ragorol i ysgogi swyddi newydd, mewnfuddsoddiad a hyrwyddo rhagoriaeth wyddonol yng Nghymru ar lefel fyd-eang.\nMae'r Ganolfan Biogyfansoddion yn ymgymryd â phrojectau ymchwil cydweithredol er mwyn datblygu biodechnolegau cynaliadwy fydd yn lleihau effaith deunyddiau ar yr amgylchedd. Mae'r ganolfan yn cydweithio â chwmnïau rhyngwladol mawr, cwmnïau bach a chanolig, cwmnïau micro a sefydliadau ymchwil sydd eisiau lleihau eu potensial cynhesu byd-eang. Un o sgiliau craidd y ganolfan yw troi gwyddoniaeth gymhwysol yn gyfleoedd masnachol ac mae gan y ganolfan gyfleusterau unigryw sy'n ei galluogi i ddatblygu rhywbeth o fod yn egin syniad i fod yn gynllun peilot.\nMae'r Ganolfan Profi Gydol Oes a Dibynadwyedd (CLARET) yn rhan o'r Ysgol Peirianneg Electronig, ysgol sydd yn adnabyddus yn rhyngwladol ac yn rhan o Goleg Gwyddorau Ffisegol a Chymhwysol Prifysgol Bangor.\nMae CLARET yn darparu cyfleusterau profi gydol oes a dibynadwyedd i gwmnïau sy'n ymwneud â dylunio, gweithgynhyrchu neu integreiddio technolegau opto-electronig, arbenigedd academaidd pwrpasol a chymorth busnes.\nNod SEACAMS – Twf Cynaliadwy’r Sector Arfordirol a Morol Cymhwysol yng Nghymru - yw cyfuno ymchwil a chyfleoedd busnes o amgylch arfordir Cymru ac mae'n cynnig cymorth a mynediad i gyfleusterau (llong ymchwil alltraeth, labordai a physgodfeydd) i fusnesau morol ac arfordirol.


HYSBYSIAD - Allwch chi helpu mewn Argyfwng gofal? - Powys\nMae cartrefi gofal ym Mhowys yn cael anhawster dros dro gyda phrinder staff oherwydd pandemig Covid-19.\nGall y prinder hwn peryglu gofal a lles trigolion bregus ac agored i niwed.\nYn fwyfwy, mae cartrefi gofal wedi bod angen help gyda staff tymor byr. Mae'r sefyllfaoedd hyn yn digwydd ar fyr rybudd a rhaid ymateb iddynt ar frys.\nEr mwyn diwallu'r angen hwn rydym yn sefydlu 'Tîm Ymateb Brys Cartrefi Gofal' o staff y Cyngor sydd wedi gwirfoddoli i gael eu hadleoli i helpu mewn argyfwng staffio cartrefi gofal.\nOs bydd yr angen yn codi i ddefnyddio aelodau o staff wedi'u hadleoli, bydd unigolion yn cael eu rhyddhau o'u dyletswyddau gwaith arferol gyda'r Cyngor i wneud hyn. Bydd aelodau o'r tîm yn cael eu hadleoli i gartref gofal fel mesur olaf unwaith y bydd y Cyngor wedi penderfynu nad oes unrhyw ddewis arall ar ôl iddynt.\nBydd tri 'Tîm Ymateb Brys' (Gogledd, Canol a De Powys) ond efallai y bydd yn rhaid i staff gael eu hadleoli y tu allan i'w 'hardal' eu hunain mewn argyfwng. Bydd pob 'tîm' yn cynnwys 5-6 aelod o staff sydd wedi gwirfoddoli i wneud y rôl hon.\nBydd y timoedd yn cael eu hadleoli i ddarparu gwaith llanw brys dros dro i staff - fel arfer am gyfnod o 2 - 5 diwrnod. Yn ymarferol, dim ond 1 neu 2 aelod o'r Tîm y bydd angen eu hadleoli ar unrhyw ddyddiad/sifft benodol.\nFel arfer, mae cartrefi gofal yn rhedeg patrymau sifft 8 awr - Bore, Prynhawn a'r Nos. Bydd y sifftiau y bydd angen i staff CSP weithio yn cael eu cytuno gyda'r cartref er mwyn diwallu anghenion y cartref ond hefyd amgylchiadau'r staff a fydd yn cael eu hadleoli.\nBydd natur y dyletswyddau i'w cyflawni yn dibynnu ar y prinder staff yn y cartref gofal, ond gallant gynnwys (ond heb fod yn gyfyngedig i):\n1. Glanhau a/neu goginio\n2. Cymorth cyffredinol i breswylwyr (gwneud te/coffi ac ati, darparu gweithgareddau i breswylwyr, ac ati)\n3. a (lle mae gan staff brofiad/hyfforddiant) helpu staff y cartref gofal gyda gofal preswylwyr\nBydd angeni staff sy'n gwirfoddoli i fod yn aelodau o'r 'Tîm Ymateb Brys': \n• Gallu cael eu hadleoli ar fyr rybudd ac yn barod i weithio sifftiau nos neu sifftiau penwythnos\n• Cytuno i weithio mewn lleoliadau sydd ag achosion o Covid-19 \n• Bod yn barod i weithio mewn unrhyw leoliad cartref gofal yn 'ardal' eu tîm\n• Meddu ar gludiant eu hunain i gyrraedd ac i deithio adref o'u lle gwaith \n• Wedi'u brechu'n llawn ar gyfer Covid-19\n• Cytuno i wneud profion llif unffordd Covid-19 yn ystod cyfnod eu hadleoliad ac ar ôl eu hadleoliad yn unol â rheoliadau Llywodraeth Cymru Cysylltiadau COVID-19: canllawiau i staff iechyd a gofal cymdeithasol [HTML] | LLYW.CYMRU\n• Meddu ar wiriad DBS cyfredol priodol\nOs penderfynwch eich bod am wirfoddoli i fod yn aelod o 'Dîm Ymateb Brys Cartrefi Gofal' llenwch yr holiadur hwn a byddwn yn cysylltu â chi'n uniongyrchol.\nFfurflen gais i wirfoddoli Ffurflen gais i wirfoddoli


Codi’r To | Blog Ysgol Glancegin\nDyma ddisgyblion (ag athrawon) Ysgol Glancegin, Ysgol Maesincla a thiwtoriaid Codi’r To gyda’i gilydd yn barod i berfformio yn Venue Cymru.\n” Roeddwn i yn teimlo yn nerfus iawn wrth gerdded i mewn i’r neuadd enfawr a phawb yn edrych arnom yn cario ein hofferynnau,” meddai Jack.\n“Fe wnes i fwynhau y profiad o berfformio yn fawr iawn ac rydw i’n teimlo’n falch iawn ohonof fy hun rwan,” meddai Harvey.\nYr wythnos hon, mae’r disgyblion yn cael y cyfle i berfformio ar y cyd gyda disgyblion Ysgol Maesincla mewn cynhadledd yn Venue Cymru, Llandudno.\nBu hyd yn oed raid i’r athrawon a’r cymorthyddion ymarfer yn galed cyn perfformio yn Venue Cymru.\nProfiad gwerth chweil i ddysgyblion y ddwy ysgol a phawb wedi bod wrthi’n brysur yn ymarfer.\n“Mae Codi’r To yn helpu ni i ddysgu sut i chwarae yn iawn. Mae’n teimlo yn gyffrous oherwydd bod ni yn cael chwarae mewn band mawr hefo llawer o blant eraill,” oedd sylwadau Melek am ei phrofiad.\n“Roedd hi yn braf gweld disgyblion Ysgol Glancegin a Maesincla yn cael cyfle i rannu profiadau drwy gyfrwng y Gymraeg,” meddai Mrs Wendy Williams.\n“Mae hi’n dipyn o wers i mi chwarae y trombone alto a gorfod derbyn bod Ellize o Ysgol Maesincla yn cael llawer gwell hwyl arni,” meddai Miss Morris-Jones, Pennaeth Ysgol Glancegin.\nDiweddglo dramatig hefo’r Trombonau yn pwyntio i’r awyr.\n“Rydw i yn hoffi Codi’r To am fod o’n hwyl. Rydw i yn dysgu chwarae y pibon bach. Rydw i hefyd yn hoffi dysgu caneuon newydd a dysgu sut i chwarae samba.” Dyma ddywedodd Lacey am ei phrofiad gyda Codi’r To.\n“Rydw i yn hoffi chwarae offerynau fel y drymiau a rydw i yn hoffi canu.” Oedd cyfraniad Lexi am Codi’r To.\nDywedodd Chiara: “Rydw i wedi hoffi canu hefo pawb a rydw i wedi hoffi cael offeryn sef y baritone a chael dysgu sut i’w chwarae.\nMae disgyblion Blwyddyn 4 wedi cymryd rhan yn y prosiect Codi’r To ers mis Chwefror 2014.\nProsiect sydd wedi ei ysbrydoli gan y dull El Sistema, In Harmony a’r Big Noise enwog yw Codi’r To. Mae yn brosiect sy’n gweithio gydag ysgolion cynradd a chymunedau i ddarparu profiadau cerddorol a thiwtora offerynnol gyda grwpiau blwyddyn gyfan o blant. Mae dwy ysgol ynghlwm â’r cynllun; ni, Ysgol Glancegin, Bangor ac Ysgol Maesincla, Caernarfon.\nMae’r disgyblion yn cael cyfle i ddysgu Sol Ffa ac arwyddion dwylo i gyd fynd. Maent yn dysgu am rythmau drwy gyfrwng lluniau o wahanol anifeiliaid ac yn dysgu sut i chwarae offerynnau o bob math megis tiwba, trombone, cornet, tenor horn a gwahanol fathau o ddrymiau.\nYn Ysgol Glancegin mae elfen gymunedol y Prosiect yn golygu cyngherddau rheolaidd i gymuned yr ysgol ac yn rhan o’r perfformiad gyda’r disgyblion mae Mrs Rowlands yr athrawes ddosbarth, Mrs Williams a Mrs Thomas dwy athrawes arall yn yr ysgol a Miss Morris-Jones y Pennaeth.\nMae tiwtoriaid cerdd yn ymweld â’r ysgol dair gwaith bob wythnos i arwain gweithgareddau offerynnol a chanu, gan weithio gyda’r athrawon a rhoi cymorth iddynt drwytho gweithgareddau cerdd rheolaidd i mewn i waith yr ysgol. Mae’r prosiect hwn ar gael i bob plentyn gan rhoi cyfle a phrofiad i bawb beth bynnag fo’u gallu cerddorol. Mae cyfleoedd ychwanegol wedi bod yn ystod gwyliau ysgol megis gweithdy Samba a gynhaliwyd yn Ysgol Glancegin dros wyliau’r Haf.\nYm Mawrth 2013 ar ddechrau y prosiect cafodd y disgyblion a’u rhieni gyfle i fynd i Lerpwl i weld perfformiadau gan blant o Ysgol Faith, Gorllewin Everton. Roedd y Cyngerdd yn ran o ddathliad Pum mlynedd ers sefydlu In Harmony, o dan arweiniad Royal Liverpool Philharmonic. Roedd yn brofiad a hanner i ddisgyblion Glancegin ac yn ysgogiad i ni geisio cyrraedd yr un man gyda prosiect Codi’r To.


Enillodd De Corea I Nakfa Cyfradd cyfnewid\nData cyfraddau cyfnewid y Cenhedloedd Unedig ar 28/01/2021 00:30\nEnillodd De Corea I Nakfa gyfradd gyfnewid heddiw. Enillodd De Corea yn Nakfa heddiw.\nEnillodd De Corea I Nakfa gyfradd gyfnewid heddiw\n1 Enillodd De Corea (KRW) yn hafal i 0.013469 Nakfa (ERN)\n1 Nakfa (ERN) yn hafal i 74.25 Enillodd De Corea (KRW)\nCyfnewidiad Enillodd De Corea i Nakfa ar y gyfradd gyfnewid go iawn ar gyfer heddiw yw 28 Ionawr 2021. Gwybodaeth o'r ffynhonnell. Mae gan y gyfradd cyfnewid arian cyfred werth cyfartalog y dydd yn ôl canlyniadau masnachu ar y gyfnewidfa ac fe'i gosodir am y diwrnod cyfan gan y banc cenedlaethol. Cymerir cyfraddau arian o ffynonellau dibynadwy. Mae datganiad cyfradd cyfnewid arian am ddim wedi'i ddiweddaru bob dydd ar gael ar y wefan hon.\n1 Enillodd De Corea yn hafal i 0.013469 Nakfa yn y banc Ewropeaidd heddiw. Mae 1 Enillodd De Corea wedi dod yn rhatach gan -0.000231 Nakfa heddiw ym Manc Ewrop. Mae cyfradd gyfnewid Enillodd De Corea yn gostwng heddiw yn erbyn Nakfa yn ôl data Ewropeaidd. Ar gyfer 1 Enillodd De Corea nawr mae angen i chi dalu 0.013469 Nakfa ar gyfradd banc Ewropeaidd.\nTrosi Enillodd De Corea I Nakfa Enillodd De Corea I Nakfa byw ar farchnad cyfnewid Forex Enillodd De Corea I Nakfa Hanes y gyfradd gyfnewid\nEnillodd De Corea I Nakfa Cyfradd cyfnewid heddiw yn 28 Ionawr 2021\nSut y gellir gweld cyfradd gyfnewid Enillodd De Corea i Nakfa dros yr ychydig ddyddiau diwethaf yn ein sampl o'r gronfa ddata a ddangosir yn y tabl. Cymharwch gyfradd gyfnewid Enillodd De Corea i Nakfa dros yr ychydig ddyddiau diwethaf i ddeall dynameg y gyfradd gyfnewid. Cyfradd cyfnewid Enillodd De Corea i Nakfa ar gyfer ddoe, y diwrnod cynt, y dyddiau nesaf. Bydd hyn yn helpu i ragweld cyfradd gyfnewid Enillodd De Corea i Nakfa ar gyfer yfory.\n28.01.2021 0.01343 -0.000231 ↓\n27.01.2021 0.013661 0.000141 ↑\n26.01.2021 0.01352 0.00014 ↑\n25.01.2021 0.01338 -0.000020337117824907 ↓\n24.01.2021 0.0134 0.0000000071469254316753 ↑\nMae 100 Enillodd De Corea bellach yn werth 1.35 Nakfa. Ar gyfer 500 Enillodd De Corea mae angen i chi dalu 6.73 Nakfa. I brynu 1 000 Enillodd De Corea fesul Nakfa heddiw mae angen i chi dalu 13.47 ERN. Mae 33.67 Nakfa heddiw yn costio 2 500 Enillodd De Corea yn y cyfradd cyfnewid. Mae 1 Enillodd De Corea bellach yn hafal i 0.013469 Nakfa. Cyfradd swyddogol y banc cenedlaethol. Mae 1 Enillodd De Corea wedi dod yn rhatach gan -0.000231 Nakfa heddiw yn ôl cyfradd gyfnewid banc y wlad.\n1.35 ERN 6.73 ERN 13.47 ERN 33.67 ERN 67.34 ERN 134.69 ERN 336.72 ERN 673.44 ERN\n1 Nakfa ar y gyfradd gyfnewid yw 74.25 Enillodd De Corea. Ar gyfer 5 ERN mae angen i chi dalu 371.23 Enillodd De Corea . 10 Nakfa ar y gyfradd gyfnewid yw 742.46 Enillodd De Corea. Mae 1 856.14 Enillodd De Corea heddiw yn costio 25 ERN yn y gyfnewidfa cyfradd. Heddiw, gostyngodd cyfradd gyfnewid Enillodd De Corea yn erbyn Nakfa. Mae 1 Enillodd De Corea bellach yn costio 0.013469 Nakfa - cyfradd gyfnewid y banc cenedlaethol.\n74.25 KRW 371.23 KRW 742.46 KRW 1 856.14 KRW 3 712.29 KRW 7 424.58 KRW 18 561.45 KRW 37 122.89 KRW


Gallwn helpu gyda chwynion ynghylch y rhan fwyaf o fathau o gynnyrch ariannol a gwasanaethau a ddarperir yn neu o’r DU - o fancio, casglu dyledion a benthyciadau i yswiriant, morgeisi a phensiynau.\nGallwch chwilio cofrestr gwasanaethau ariannol yr FCA i gael gwybodaeth am gwmnïau ac unigolion a reoleiddir gan yr FCA.\nGallwn helpu gydag ystod o gwynion am fancio a thaliadau, gan gynnwys cyfrifon banc a gwasanaethau talu.\nGallwn eich helpu gyda chwynion am gredyd a benthyca arian, gan gynnwys benthyciadau diogel a BBI\nCredyd a benthyca arian\nRydym yn edrych ar amrywiaeth eang o fathau o yswiriant, gan gynnwys yswiriant cerbydau, eiddo masnachol, diogelu busnes a threuliau cyfreithiol.\nGallwn edrych ar y rhan fwyaf o gwynion am bensiynau personol grŵp, cynlluniau hunanweinyddu bach a chynlluniau pensiwn gweithrediaeth.\nCwynion a achoswyd gan neu a effeithiwyd gan Covid-19\nRydym wedi casglu gwybodaeth benodol at ei gilydd ar gyfer busnesau bach sydd o bosibl â chwynion a achoswyd gan neu a effeithiwyd gan Covid-19 a’r effaith ar fusnesau ariannol sy’n ymateb i gwynion.\nRydym hefyd yn edrych ar ystod o gwynion ariannol eraill gan fusnesau bach.\nMathau eraill o gwynion\nPwy sy’n gallu helpu\nRydym yn gallu helpu microfentrau a busnesau bach (gan gynnwys yr hunangyflogedig, partneriaethau a chwmnïau cyfyngedig), elusennau, ymddiriedolaethau ac unigolion sy’n gweithredu fel gwarantwyr ar gyfer benthyciadau i fusnesau maent yn ymwneud â nhw. Darllenwch ragor o fanylion ar ein tudalen pwy rydym yn gallu eu helpu.\nPethau eraill a allai effeithio ar a allwn helpu gyda’ch cwyn:\nOs ydych yn fusnes bach, gallwn edrych ar eich cwyn yn unig os yw’n ymwneud â digwyddiadau a ddigwyddodd ar neu ar ôl 1 Ebrill 2019. Ond os ydych yn ficrofenter, gallem helpu gyda chwynion am ddigwyddiadau cyn y dyddiad hwnnw.\nBydd rhaid i chi fel arfer fod wedi rhoi cyfle i’r busnes ddatrys y broblem cyn i chi ddod atom. Bydd angen i chi wedyn gysylltu â ni o fewn chwe mis i ddyddiad eu hymateb terfynol.\nMae’n bosibl y bydd terfynau amser eraill sy’n ymwneud â’ch cwyn – dysgu mwy am derfynau amser.\nMae ffiniau ynghylch maint y swmy gallwn ddweud wrth fusnes ariannol i dalu i chi.\nDysgu am iawndal – sut rydym yn ei gyfrifo, a beth yw'r terfynau.\nYn gyffredinol, gallwn helpu gyda chwynion am fusnesau sy’n darparu cynnyrch a gwasanaethau ariannol yn neu o’r DU.\nAr gyfer cwynion am fusnesau sy’n seiliedig y tu allan i’r DU, mae’n bosibl y byddwch yn gallu cael help gan gorff trafod cwynion cyfatebol. Os byddwch yn dymuno gwneud cwyn am ddarparwr gwasanaeth ariannol mewn gwlad AEE arall, cysylltwch â ni a gallwn gyfeirio eich cwyn at y sefydliad cywir. Fel arall, cysylltwch â FIN-NET, rhwydwaith ombwdsmyn a sefydliadau ariannol ledled Ewrop sy’n trafod cwynion ariannol.\nCwynion na fyddwn yn gallu helpu yn eu cylch o bosibl\nGallwn helpu’r rhan fwyaf o fusnesau bach a microfentrau ond yn ogystal â therfynau amser, mae’n bosibl y bydd rhesymau eraill o bosibl pam na fyddwn yn gallu helpu gyda chwyn. Er enghraifft, ni fyddwn fel arfer yn edrych ar broblem a benderfynwyd gan lys, neu un rydym wedi edrych arni’n barod. I drafod eich achos, cysylltwch â ni - ac os na allwn helpu, byddwn yn ceisio dweud wrthych pwy sy’n gallu.\nOs na fyddwch yn siŵr a allwn helpu gyda’ch cwyn, neu fod cwestiynau eraill gennych, cysylltwch â ni.


Hafan > GWEITHGAREDDAU > Virtual Spin\nDosbarth sy dim ond ar gael yng Nghanolfan Hamdden y Ddraenen Wen yw Virtual Spin (Troelli). Chi sy'n pennu dwyster y gweithgaredd seiclo.\nGan ddefnyddio'r un beiciau Technogym rydyn ni'n eu defnyddio mewn dosbarthiadau troelli traddodiadol, mae Virtual Spin yn ddosbarth heb hyfforddwr. Chi sy'n pennu dwyster y gweithgaredd, gan fanteisio ar y dechnoleg ar y peiriannau er mwyn gwneud y mwyaf o'r dosbarth!\nMae sgrin fawr ar flaen yr ystafell yn dangos amrywiaeth o dirweddau er mwyn i chi fwynhau manteision seiclo. Un o'r tirweddau mwyaf poblogaidd yw Perfeddwlad Awstralia.\nBeth fydd dosbarth VIRTUAL SPIN yn ei wneud i mi?\nPa mor hir fydd y dosbarth VIRTUAL SPIN?\nMae'r dobsarthiadau'n para awr, ond byddai staff Canolfan Hamdden y Ddraenen Wen yn falch o gynnal y dosbarth unrhyw bryd sy'n gyfleus. Cyn belled â does dim dosbarth arall yn cael ei gynnal, dylid bod modd i'r staff gynnal dosbarth Virtual Spin ar amser sy'n gyfleus i chi - codwch y ffôn am ragor o wybodaeth.\nOherwydd uchder y beiciau, yr oedran isaf ar gyfer y gweithgaredd yma yw 14 oed.\nAmserlen Virtual Spin\nCanolfan Hamdden Y Ddraenen Wen 11:00 - 12:00


Cyfrol newydd yn cofnodi tywydd mawr mewn lluniau\nA yw effeithiau cynhesu byd-eang i’w gweld yng Nghymru? Dyna gwestiwn sydd y tu cefn i’r gyfrol newydd Tywydd Mawr a gyhoeddir yr wythnos hon.\nGyda hinsawdd y byd yn newid fesul blwyddyn, mae’r gyfrol yn dangos lluniau o effaith hynny ar fynyddoedd yr Alpau a rhewlif yn crebachu yng Nghanada, ond golygfeydd dramatig o Gymru benbaladr a welir yma’n bennaf – eira 1947 ac 1978, sychder haf 1976 a llifogydd 2004, yn ogystal â stormydd 2013/14 ar hyd arfordir gorllewin Cymru.\nCyfrol gynhwysfawr sy’n cynnwys ymhell dros gant o ffotograffau a darluniau o dywydd eithafol yng Nghymru yw Tywydd Mawr. Ynddi ceir trysorfa o wybodaeth, atgofion, darluniau, llên gwerin a gwyddoniaeth am y tywydd a’r hinsawdd.\n‘Fe’m hysgogwyd i baratoi’r gyfrol fach hon yn dilyn stormydd 2013/14. Roeddwn wedi amau bod rhywbeth mawr ar droed o fis Hydref ymlaen, ac fe fues i’n weddol ddiwyd wedyn yn cofnodi effaith y tonnau mawr a’r llifogydd ar hyd yr arfordir o gwmpas Aberystwyth gyda fy nghamera,’ eglurodd Iestyn Hughes.\n‘Gofynnwyd i mi gyfrannu rhai o’r lluniau a fideo, nid yn unig i’r cyfryngau newyddion, ond hefyd at ffilm fer ar yr amgylchedd, ac fe ysgogodd hynny a holl brofiad erchyll y gaeaf i mi feddwl yn fwy dwys am newid hinsawdd, ac am y tywydd a fu,’ ychwanegodd. ‘Ydi’r tywydd anwadal diweddar wedi dod yn sgil newid hinsawdd, neu, o’i osod mewn cyd-destun hwy na chof un genhedlaeth, a yw’n rhan o batrwm naturiol tymor hir?’\nCofnodion o’r tywydd\nDaw’r lluniau sydd yn y gyfrol o wahanol ffynonellau, yn eu plith gasgliad Llyfrgell Genedlaethol Cymru, sy’n cynnwys y ffotograff cyntaf erioed o ddyn eira a dynnwyd tua 1854, ac un o bobl yn sglefrio ar afon Teifi yn 1891. Yn ogystal â ffotograffau, cynhwysir paentiadau hefyd, megis rhai gan Breugel, Aneurin Jones a Kyffin Williams.\n"I ni’r Cymry, fel i weddill pobl ynysoedd Prydain, mae’r tywydd yn rhan fawr iawn o’n bywydau. Pan ddaw hi’n dywydd mawr, mae ein hymatebion cymdeithasol a diwylliannol yn uniongyrchol, greddfol a chreadigol dros ben," meddai Dr Hywel Griffiths, sydd wedi ysgrifennu cyflwyniad i’r gyfrol, ac sy’n ddarlithydd yn Sefydliad Daearyddiaeth a Gwyddorau Daear Prifysgol Aberystwyth.\n"Yn farddoniaeth neu chwedlau, darluniau neu ffotograffau, mae rhywbeth am y tywydd sy’n ysbrydoli. Yn y blynyddoedd diwethaf mae nifer o enghreifftiau o dywydd eithafol, yn enwedig stormydd a llifogydd, wedi taro Cymru." meddai Dr Griffiths.\n"Mae’r gyfrol hon yn gymwynas fawr i’r drafodaeth gyhoeddus ar dywydd a hinsawdd gan ei bod yn dangos tystiolaeth hanesyddol a diwylliannol ein bod ni fel unigolion a chymunedau wedi profi, ac wedi ymdopi â’r digwyddiadau eithafol yma o’r blaen," ychwanegodd. ‘Pan fyddwn ni, a brofodd stormydd 2013/2014, wedi hen fynd o’r tir a’n hatgofion gyda ni, bydd y lluniau arbennig yma, yn gelf ac yn gofnod, yn parhau."\n35 mlynedd yn y Llyfrgell Genedlaethol\nYn wreiddiol o ardal Llaniestyn, sir Fôn, fe drodd Iestyn yn Gardi dŵad, gan dreulio 35 mlynedd yn gweithio yn y Llyfrgell Genedlaethol. Gadawodd y sefydliad yn 2011 er mwyn dilyn llwybrau newydd mwy creadigol. Mae wedi cyfrannu’n helaeth at lyfrau gan sawl gwasg ers hynny, un ai fel ymchwilydd lluniau, neu fel ffotograffydd. Tywydd Mawr yw’r pedwerydd llyfr i ddwyn ei enw fel awdur, ac mae’n gyfrol sy’n cyfuno’i ddiddordeb mewn lluniau archif a’i ddawn fel ffotograffydd.


Ymchwilwyr yn datgelu adnodd newydd i helpu i atal achosion o hunanladdiad - Prifysgol Abertawe\nEr bod cyfraddau hunanladdiad yn y DU ymysg yr isaf yn y byd, dyna achos mwyaf cyffredin marwolaeth ymhlith dynion dan 45 oed. Felly, mae'n hollbwysig gallu gwneud penderfyniadau proffesiynol strwythuredig ynghylch pobl a allai geisio lladd eu hunain a gwybod sut i ymyrryd.\nMae ymchwilwyr ym Mhrifysgol Abertawe a Phrifysgol Caerdydd wedi rhoi protocol asesu perygl hunanladdiad (RoSP) at ei gilydd sy'n cyfarwyddo gweithwyr proffesiynol i ystyried 20 o agweddau ar fywyd unigolyn y gwyddys bod cysylltiad rhyngddynt a hunanladdiad. Yna gallant nodi beth yw problemau'r unigolyn a ffyrdd o'i helpu.\nMewn dwy astudiaeth, gwnaeth y tîm archwilio'n gyntaf a allai'r RoSP nodi achosion o hunanladdiad o blith marwolaethau damweiniol pobl a oedd yn adnabyddus i wasanaethau iechyd meddwl ac yn byw yn y gymuned a oedd wedi marw'n annisgwyl. Yn ail, archwiliwyd a allai'r protocol benderfynu pa rai fyddai'n debygol o geisio lladd eu hunain mewn ysbyty a oedd yn rhoi gofal i bobl mewn perygl clinigol uchel iawn.\nMae'r gwaith ymchwil, sydd newydd gael ei gyhoeddi gan y cyfnodolyn rhyngwladol blaenllaw Frontiers in Psychiatry, yn dangos pa mor effeithiol y mae'r protocol yn y ddau gyd-destun.\nRoedd yr Athro Nicola Gray, o Brifysgol Abertawe, yn gweithio'n therapiwtig gyda chleifion mewn perygl clinigol uchel iawn ar adeg yr astudiaeth.\nMeddai: “Mae'r RoSP yn deillio o'n gwaith i hyfforddi gweithwyr gofal iechyd proffesiynol sut i nodi a rheoli achosion o drais gan y bobl yr oeddent yn gofalu amdanynt. Dywedodd y clinigwyr mai eu hanhawster clinigol mwyaf oedd nodi a rheoli'r perygl y byddai pobl yn niweidio eu hunain.\n“Gofynnwyd i ni ddatblygu rhywbeth i nodi a gwella cynlluniau i ddiogelu'r bobl hynny sydd mewn perygl. Drwy fwrw golwg manwl dros ganllawiau arferion gorau, gwnaethom lwyddo i roi rhestr o ddangosyddion risg hysbys at ei gilydd y gallai clinigwyr eu nodi'n gymharol hawdd a chanolbwyntio ymyriadau arnynt, sydd o bwys mawr.\nFodd bynnag, dywedodd yr Athro Robert Snowden, o Brifysgol Caerdydd, mai pwyll piau hi o hyd: “Ni fydd yn bosib nodi ac atal pob achos o hunanladdiad. Mae llawer o bobl yn lladd eu hunain heb weld gweithiwr proffesiynol erioed. Fodd bynnag, rydym yn gobeithio y bydd defnyddio'r RoSP yn helpu'r rhai sy'n gweld gweithiwr iechyd meddwl proffesiynol drwy adolygu sefyllfa ac arwyddion clinigol yr unigolyn yn systematig.\nYchwanegodd: “Mae'n gyffredinol hysbys ei bod hi'n anodd iawn rhagweld achosion o hunanladdiad ac nid yw NICE yn argymell defnyddio adnoddau asesu perygl clinigol er mwyn rhagweld perygl hunanladdiad yn y dyfodol.\n“Mae'r RoSP yn asesiad clinigol strwythuredig sy'n cefnogi clinigwyr i nodi ffactorau risg addasadwy y gellir mynd i'r afael â hwy wedyn. Mae hyn yn cyd-fynd ag ymagweddau sy'n seiliedig ar anghenion ac yn helpu i ganolbwyntio'r asesiad ar sefyllfa unigolyn, a'r ffordd orau o reoli ffactorau risg a llunio cynllun diogelwch ar gyfer unrhyw argyfyngau yn y dyfodol.”\nLlun 17 Mai 2021 17:20 BST


Recriwtio Cyf: Gwasanaeth Hysbysebu Swyddi\n/ Gwasanaeth Hysbysebu Swyddi\nMae Recriwtio Cyf yn gallu defnyddio’r cyfryngau priodol i sicrhau fod yr ymgeiswyr gorau yn ymateb i’ch hysbysebion.\nByddwn yn gweithio’n agos gyda Lleol.cymru – ein chwaer gwmni a hysbysfwrdd swyddi mwyaf blaenllaw Cymru. Byddwn yn defnyddio hysbysfyrddau swyddi eraill hefyd.\nByddwn yn cydweithio gyda chi i’ch helpu i farchnata’ch brand yn y ffordd orau a mwyaf effeithiol posib. Mae gennym brofiad o ddatblygu ymgyrchoedd recriwtio llwyddiannus ac fe allwn ni gynghori pryd a ble i hysbysebu i gael yr ymateb gorau. Fe allwn ni hefyd eich helpu i gynhyrchu hysbysebion creadigol llwyddiannus yng ngwir ystyr y gair.\nFfyrdd o ddenu ymgeiswyr\nBydd ein harbenigydd dylunio yn creu pecyn unigryw ar eich cyfer sy’n ymateb i’ch union anghenion. Rydym yn cynnig amryw o ffyrdd gwahanol i sicrhau y byddwch yn dal sylw’r bobl orau posib.\nFe allwn ni eich helpu i hysbysebu ar – lein ac mewn cyfryngau eraill mewn modd fydd yn cynyddu’ch enw da fel cyflogwr drwy ddenu’r bobl orau i weithio i chi.\nRydym yn cyfuno ein dealltwriaeth o’ch sefyllfa waith gyda’n gwybodaeth am recriwtio. Yna, drwy ddefnyddio’ch asiantaeth hysbysebu chi, neu ein tîm hysbysebu mewnol, byddwn yn gweithio gyda chi i greu ymgyrch hysbysebu drawiadol ac unigryw.\nNi waeth pa fath o gwmni ydych chi, byddwn yn llunio dull hysbysebu i chi fydd yn rhoi’r fantais gystadleuol i’ch busnes gan adlewyrchu’ch gwerthoedd a’r hyn sydd gennych i’w gynnig. Mae gennym amryw o bartneriaid sy’n gweithio mewn cyfryngau hysbysebu amrywiol, a byddwn yn eich cynghori ynghylch dulliau hysbysebu addas, yn sôn am y cyfraddau llwyddiant ac yn rhoi manylion am amserlenni cynhyrchu, gwaith dylunio a rheolaeth. Gallwn hefyd drafod a chytuno ar gyfraddau cystadleuol iawn ac yn aml gallwn drosglwyddo’r gostyngiadau hyn i’n cleientiaid. Os oes angen , gallwn hyd yn oed gynnwys gwasanaeth rheoli ymatebion.\nOnd pam ar y ddaear y byddai arnoch chi eisiau hysbysebu ar wefan recriwtio yn hytrach nac ar eich gwefan eich hun?\nWel , yr ateb symlaf a mwyaf effeithiol (Yn null Recriwtio Cyf.) yw oherwydd mae’n gweithio! Byddwn yn cyfuno eich brand chi a’n brand ni i greu rhywbeth arbennig. Byddwn yn rhoi lle amlwg ar wefannau llwyddiannus i chi ac yn gwneud yr holl waith caled tra rydych chi’n eistedd yn ôl a mwynhau ffrwyth y llafur.


Aeddfed yn ferched o eich dinas o gonfensiynau-ad — ydych chi\nCroeso i ein gwefan ar y pwnc»Thema dyddiadau o fenywod Aeddfed ac yn cysylltu gyda senglau poeth yn eich dinas». Yn ychwanegol i antur erotig neu Dating heb dabŵs, ein porth erotig yn cynnig amrywiaeth eang o nodweddion ar gyfer Dyddio llwyddiannus.\nCeisiwch wneud hyn gyda eich GWELY cod mewn hysbysebion ar gyfer eich priod partneriaid rhywiol, neu i gael awgrymiadau ar gyfer eich ardal drwy e-bost. Ar ôl cofrestru, gallwch ddweud wrth y bobl yn eich ad personol am eich hun ac eich diddordebau a dewisiadau. Posibl eraill apwyntiadau yn eich ardal chi, gallwch ddefnyddio’r wybodaeth hon i helpu chi i ddod o hyd i rhyw dyddiad ar gyfer dyrchafiad.\nteimlwch yn rhydd i ddechrau eich chwilio eto heddiw\nRydym yn dymuno pob llwyddiant i chi. Yn chwilio o awydd ac angerdd? Ydych chi eisiau cnawdolrwydd ac amrywiaeth bywyd? Mae miloedd o weithgar cyfnewid cysylltiadau yn braf, flirt a sgwrs. Rydych yn wych ysgythrwr, felly byddaf yn rhoi rhywfaint o bwysau ar yr un, ac mae’n dal i ddim dyddiad pendant i chi. Yr wyf yn dod o hyd i aelodau o’r Senedd, nid yn unig yn y cyfan almaeneg eu hiaith yn y byd, ond hefyd aelodau eraill o Senedd o gwmpas y byd. Os ydych yn edrych ar y rhestrau cysylltiadau eraill, dylech sylwi bod y rhan fwyaf o’r cardiau yn cael eu cyhoeddi gyda lluniau. Os ydych yn rhan o ddifrif mewn cyfarfod gyda gwraig Aeddfed, oes gennych ddiddordeb mewn p’un a i gyhoeddi eich llun yn ogystal. Mae’r Cyngor yn: Dewis diddorol ac addysgiadol llun amdanoch chi eich hun ar gael yn y swydd. Dylai’r rhain fod cysylltiadau eraill am i chi i ddenu sylw ac yn cynyddu y posibilrwydd o gysylltu í nhw gyntaf. Mae’r rhestr isod gyda’r diweddaraf ads rhad ac am ddim ar ein safle yn cael ei diweddaru’n gyson.\nCliciwch ar y ddinas ac yn cael trosolwg\n← Yn dysgu darllen arabeg ar gyfer plant\nCyfarfodydd gyda'r Almaenwyr, yr Almaen →


Datganiad Ysgrifenedig: Review of the Health Protection (Coronavirus Restrictions) (No.5) (Wales) Regulations 2020 | Busnes Cymru\nDatganiad Ysgrifenedig: Review of the Health Protection (Coronavirus Restrictions) (No.5) (Wales) Regulations 2020\nGallwn nawr edrych yn fwy hyderus tua’r dyfodol a chynllunio ar gyfer dechrau codi cyfyngiadau rhybudd lefel dau. Rydym heddiw yn cyhoeddi cynllun i ddychwelyd i lefel rhybudd sero. Fel o’r blaen, byddwn yn dechrau trwy lacio’r cyfyngiadau yn yr awyr agored.\nMae un newid yn cael ei wneud ar unwaith – o fory (15 Ionawr 2022), bydd nifer y bobl sy’n cael bod mewn digwyddiad awyr agor yn cynyddu o 50 i 500. Ni fydd y nifer hwnnw’n cynnwys y rheini sy’n cymryd rhan mewn gemau tîm. Mae’n golygu y caiff 500 o wylwyr fod yn bresennol.\nOs bydd yr amodau’n caniatáu, byddwn yn parhau i godi cyfyngiadau lefel rhybudd dau fesul cam.\nO ddydd Gwener, 21 Ionawr 2022, bydd gweithgareddau awyr agored yn symud i lefel rhybudd sero:\nByddwn yn codi’r cyfyngiadau ar nifer y bobl fydd yn cael cymryd rhan mewn gweithgareddau awyr agored.\nBydd torfeydd yn cael dychwelyd i ddigwyddiadau chwaraeon awyr agored.\nBydd modd cynnal lletygarwch yn yr awyr agored heb y mesurau rhesymol ychwanegol fel y rheol o chwech a’r gofyn i weini wrth fyrddau.\nBydd dal angen Pas Covid i gael mynediad i ddigwyddiadau awyr agored mwy.\nCyn belled â bod y duedd am i lawr yn parhau, o ddydd Gwener, 28 Ionawr 2022, byddwn yn symud i lefel rhybudd sero o ran pob gweithgaredd dan do:\nBydd gofyn i fusnesau, cyflogwyr a sefydliadau eraill barhau i gynnal asesiad risg penodol ar gyfer coronafeirws a chymryd camau rhesymol i leihau’r perygl o ledaenu coronafeirws.\nNi fydd angen cadw mwyach at y rheol cadw pellter o 2m ar safleoedd sy’n agored i’r cyhoedd a gweithleoedd.\nNi fydd angen i gynulliadau gadw at y rheol o chwech mwyach mewn safleoedd rheoledig, fel lletygarwch, sinemâu a theatrau.\nNi fydd angen i safleoedd trwyddedig weini wrth fyrddau a chasglu manylion cyswllt.\nBydd Llywodraeth Cymru’n dal i gynghori pobl i weithio gartref ond ni fydd mwyach yn ofyn cyfreithiol.\nBydd dal angen Pas Covid i fynd i ddigwyddiadau mawr dan do, clybiau nos, sinemâu, neuaddau cyngerdd a theatrau.\nBydd pob rheol lefel rhybudd sero arall, gan gynnwys bod pawb sy’n cael canlyniad positif i brawf covid yn hunanynysu a’r gofyn i wisgo gorchuddion wyneb yn y rhan fwyaf o leoedd dan do yn parhau ar ôl 28 Ionawr 2022.\nErbyn dydd Gwener 11 Chwefror 2022, byddwn wedi dychwelyd i’r cylch adolygu tair wythnos. Caiff adolygiad ei gynnal erbyn 10 Chwefror 2022. Byddwn yn adolygu pob cyfyngiad lefel rhybudd sero fydd yn dal mewn grym ac yn cyhoeddi unrhyw newidiadau ar 11 Chwefror 2022.\nAm ragor o wybodaeth ewch i LLYW.CYMRU


Tsieina papur esgid hambyrddau gwneud peiriant gweithgynhyrchwyr a mwydion ZH-pris rhad papur esgid hambyrddau gwneud peiriant gwneud yn Tsieina-ffatri mowldio\nPeiriant gwneud hambyrddau papur esgid yn fath o mwydion molding peiriant. Ymddangosiad y peiriant gwneud hambyrddau esgid papur yn cynhyrchu mwydion papur eu mowldio hambyrddau esgid. Yn ystod y broses o gludo, mae pobl yn defnyddio blychau esgidiau i amddiffyn yr esgidiau i osgoi anffurfiannau a difrod. Ymhlith y...\nPeiriant gwneud hambyrddau papur esgid yn fath o mwydion molding peiriant. Ymddangosiad y peiriant gwneud hambyrddau esgid papur yn cynhyrchu mwydion papur eu mowldio hambyrddau esgid. Yn ystod y broses o gludo, mae pobl yn defnyddio blychau esgidiau i amddiffyn yr esgidiau i osgoi anffurfiannau a difrod. Ymhlith y gwahanol ddeunyddiau blychau esgidiau, oherwydd ei fantais, roedd y mwydion papur eu mowldio hambyrddau esgid ledaenu'n gyflym ar y farchnad.\nMwydion eu mowldio ZH ffatri yn cymryd mantais lawn o brofiad cyfoethog a technoleg uwch y mwydion a molding diwydiant, hambyrddau esgid yn gyfan gwbl lawn awtomatig yn gwneud llinell gynhyrchu peiriant ymchwilio. Rydym yn darparu cyfres o ansawdd uchel mwydion molding peiriannau gan gynnwys papur esgid hambwrdd peiriant gwneud i gwsmeriaid ledled y byd.\nHot Tags: blychau esgidiau papur gwneud peiriant, Tsieina, gweithgynhyrchwyr, ffatri, rhad, pris, yn Tsieina\nPâr o: Peiriant gwneud blwch bwyd tecawê\nNesaf: Panelau'r ffurfio peiriant ar gyfer blychau wyau